title: Thomas Wessinghage

text: Sisäradoilla Wessinghage voitti Euroopan-mestaruuden 1 500 metrillä 1975, 1980, 1981 ja 1983 sekä 4 × 4 kierroksen viestissä 1972. Sisäratojen EM-hopeaa hän saavutti 1 500 metrillä 1974, 1976, 1978 ja 1979 sekä 3 000 metrillä 1985. Pronssia hän sai 1 500 metrillä 1984, oli neljäs samalla matkalla 1982 sekä viides 3 000 metrillä 1986.


title: Signalkuppe

text: Signalkuppe (saksaksi) eli Punta Gnifetti (italiaksi) on vuori Valais’n Alpeilla, Sveitsin ja Italian rajalla. Se yltää 4 554 metrin korkeuteen. Vuori on osa Monte Rosan massiivia.


title: Nordvorpommern

text: Nordvorpommern on entinen piirikunta, joka sijaitsi Mecklenburg-Etu-Pommerin osavaltiossa Koillis-Saksassa. Nordvorpommernin naapuripiirikunnat olivat Ostvorpommern, Demmin, Güstrow ja Bad Doberan. Pohjoisessa se rajautui Itämereen ja koillisessa Strelasundiin, joka erottaa Rügenin muusta Saksasta. Piirikunnan pääkaupunki oli Grimmen.


title: Nordvorpommern

text: Piirikunta lakkautettiin vuonna 2011, ja sen alue kuuluu nykyiseen Vorpommern-Rügenin piirikuntaan.


title: Elämäntarinafestivaali

text: Elämäntarinafestivaali on vuosittain Kärsämäellä järjestettävä valtakunnallinen kirjallisuustapahtuma. Ensimmäisen kerran tapahtuma järjestettiin vuonna 2000. Elämäntarinafestivaali järjestetään perinteisesti heinäkuussa ja ne kestävät 4-5 päivää. Ohjelma sisältää keskustelutilaisuuksia, seminaareja, kursseja sekä Tarinaniskennän SM-kilpailut. Elämäntarinafestivaali on osa Kärsämäen Kesä tapahtumakokonaisuutta, johon kuuluvat lisäksi ARS Kärsämäki -nykytaidenäyttely ja Musiikkia Paanukirkossa - Musiikkijuhla.


title: Elämäntarinafestivaali

text: Elämäntarinafestivaalin taustalla toimii Suomen Elämäntarinayhdistys, johon kuuluu yli 400 jäsentä eri puolilta Suomea, Ruotsista, Saksasta ja Ranskasta. Elämäntarinafestivaalin alkuideoinnista vastasivat erityisesti Elämäntarina-akatemia ja kärsämäkinen kirjailija ja kirjoittajakouluttaja Anja Vähäaho. Festivaalien teemoja ovat olleet mm. Eurooppalainen elämäntarina (2000), Universaalit elämäntarinat (2002), Huumori elämäntarinoissa (2004), Fakta ja fiktio elämäntarinoissa (2005), Sukukansojen elämäntarinat (2007), Tarina takapiruna – tarinoiden vaikutus mieleen ja maailmaan (2008), Näkökulmia suomalaisiin ja venäläisiin sukupolvitarinoihin (2009) ja Ruotsinsuomalaisuus ennen ja nyt (2010).


title: Elämäntarinafestivaali

text: XI Elämäntarinafestivaali järjestetään 13.-16. heinäkuuta. Elämäntarinafestivaalin 2011 teemaksi on valittu Amerikan siirtolaisuus, koska Kärsämäeltä ja ympäristökunnista on lähtenyt Amerikkaan siirtolaisiksi huomattavan paljon väkeä. Festivaalin tavoitteena on solmia uusia yhteyksiä amerikansuomalaisiin ja elvyttää jo katkenneita yhteyksiä. Suomen Elämäntarinayhdistys haluaa myös tallentaa muistiin siirtolaisten elämäntarinoita ja -kokemuksia eri muodoissa. Tätä tavoitetta on tarkoitus edistää myös kevään aikana järjestettävällä siirtolaisuusaiheisella kirjoituskilpailulla, jossa parhaiten menestyneet palkitaan festivaalin aikana.


title: Diesel Washington

text: Diesel Washington (s. 11. huhtikuuta 1976) on afroamerikkalainen homopornonäyttelijä. Hän esiintyy elokuvissa dominoivana top-osapuolena ja on aiemmin toiminut Titan Menin mallina. Hänet on palkittu useilla Grabby-palkinnoilla; vuonna 2009 hän sai Grabbyn sekä parhaana esiintyjänä että bloginsa pitäjänä. Blogissaan hän on julkaissut sekä uutisia homopornoteollisuudesta että henkilökohtaisia pohdintojaan ja valokuvia.


title: Diesel Washington

text: Washington on saanut myös International Escort Awardeja.


title: Charles Spearman

text: Charles Edward Spearman (10. syyskuuta 1863 – 17. syyskuuta 1945) oli englantilainen psykologi, joka tunnetaan älykkyystutkimuksen ja tilastotieteen alalla tekemästään tutkimuksesta. Hän oli yleisälykkyysteorian, faktorianalyysin ja Spearmanin järjestyskorrelaation kehittäjä. Spearman oli Royal Societyn jäsen.


title: Ostvorpommern

text: Ostvorpommern on entinen piirikunta, joka sijaitsi Mecklenburg-Etu-Pommerin osavaltiossa Pohjois-Saksassa. Piirikunnan pääkaupunki oli Anklam.


title: Ostvorpommern

text: Piirikunta lakkautettiin vuonna 2011, ja sen alue kuuluu nykyisen Vorpommern-Greifswaldin piirikuntaan.


title: Ostvorpommern

text: Ostvorpommern sijaitsi Itämeren rannalla ja rajautui idässä Puolaan, kaakossa Uecker-Randowin piirikuntaan, etelässä Mecklenburg-Strelitzin piirikuntaan, lännessä Demminin piirikuntaan ja luoteessa Nordvorpommernin piirikuntaan, sekä pohjoisessa Greifswaldin piirikunnattomaan kaupunkiin.


title: Ostvorpommern

text: Piirikuntaan kuului suurin osa Saksan ja Puolan rajalla sijaitsevasta Usedomin saaresta, jonka katsotaan olevan Saksan toiseksi suurin saari Rügenin jälkeen. Saaren pinta-ala on 445 neliökilometriä, josta 373 neliökilometriä kuuluu Saksalle ja 72 neliökilometriä Puolalle.


title: Faktorianalyysi

text: Faktorianalyysi on tilastollinen menetelmä, jonka avulla voidaan kuvata tietyssä muuttujajoukossa esiintyvää varianssia pienemmän muuttujajoukon avulla. Tarkoituksena on löytää ja tulkita havaittavissa olevaa muuttujajoukkoa kuvaavat ei-havaittavat, piilevät muuttujat eli "faktorit". Faktorianalyysiä on kahta tyyppiä, eksploratiivista ja konfirmatorista. Eksploratiivisessa faktorianalyysissä tavoitteena on löytää ja tulkita piilevät muuttujat, kun taas konfirmatorisessa faktorianalyysissä pyritään samaan tilastollista vahvistusta ennalta määritellylle hypoteettiselle piilevälle muuttujarakenteelle.


title: Hautakappeli

text: Hautakappeli on hautausmaalla sijaitseva erillinen pieni rakennus, jonka sisällä on holviin haudattuna usein saman suvun jäseniä. Tapa yleistyi Suomessa varakkaan väen keskuudessa sen jälkeen, kun kirkon alle hautaaminen lopullisesti kiellettiin 1822 terveydellisistä ja hygieenisistä syistä. Niiden rakentaminen päättyi, kun haudat yhtenäistettiin 1920-luvulla. Samaan hautaan ei enää saanut laskea useampia vainajia, ja hautoja ei saanut eriarvoistaa, vaan hautapaikat annettiin järjestyksessä. Uusi käytäntö ei toteutunut heti.


title: Börje Söderström

text:
Börje Lennartson Söderström (13. huhtikuuta 1896 Helsinki – 4. lokakuuta 1977) oli suomalainen jääkärieverstiluutnantti. Söderström oli sotilaskoulutuksensa Saksassa ensimmäisen maailmansodan aikana saanut jääkäri. Hän sai tulikasteensa sotilaana Saksan itä-rintamalla Misse-joella vuonna 1916. Myöhemmin hän osallistui Suomen sisällissotaan Suomen Valkoisen armeijan riveissä muun muassa prikaatin lähettiupseerina jääkärijoukoissa. Sisällissodan jälkeen ja seuraavien sotien aikana hän toimi muun muassa presidentin adjutanttina kolmen eri presidentin virkakaudella.
Söderströmin vanhennat olivat kamreeri Lennart Hjalmar Söderström ja Amelie Ekblom. Hänet vihittiin avioliittoon vuonna 1920 Aune Helanderin kanssa, josta hän erosi vuonna 1922 ja avioitui uudelleen vuonna 1923 Judith Eleonora Damstenin kanssa. Hän kävi yhdeksän luokkaa Helsingin uutta ruotsalaista yhteiskoulua ja yhden lukukauden Kauppakorkeakoulua. Sotilaskoulutusta hän sai vuosina 1920–1921 Italian Pinerolon ratsuväkikoulussa ja vuonna 1924 Centocellen lentokoulussa. Suomessa hän suoritti sotilaspedagogisen kurssin vuonna 1925 ja Ilmavoimien ohjaajakurssin vuonna 1925 sekä tähystäjäkurssin vuosina 1925–1926. Hän suoritti opintomatkan Tanskaan vuonna 1923, jossa hän seurasi syyssotaharjoituksia. Seuraavan opintomatkansa hän teki vuonna 1928, jolloin hän oli suojeluskuntain päällikön mukana tutustumassa Italian puolustuslaitokseen. Vuonna 1933 hän teki sotaväen päällikön mukana opintomatkan Italiaan, Unkariin, Puolaan, Latviaan ja Viroon, joissa he tutustuivat paikallisiin puolustuslaitoksiin.


title: Börje Söderström

text: Söderström liittyi vapaaehtoisena Saksassa sotilaskoulutusta antavaan Jääkäripataljoona 27:n 4. komppaniaan 13. tammikuuta 1916. Hän osallistui taisteluihin ensimmäisessä maailmansodassa Saksan itärintamalla Misse-joella ja Riianlahdella sekä Aa-joella. Pataljoonan rintamalta paluun jälkeen Söderström suoritti Saksan Sotakoulun B-kurssi Libaussa vuonna 1917.


title: Börje Söderström

text: Söderström astui Suomen valkoisen armeijan palvelukseen, vannottuaan sotilasvalan ja allekirjoitettuaan palvelusitoumuksen 11. helmikuuta 1918. Tässä yhteydessä hänet ylennettiin vänrikiksi. Takaisin Suomeen hän palasi jääkärien pääjoukon mukana Vaasaan 25. helmikuuta 1918. Vaasasta hänet komennettiin aluksi joukkueenjohtajaksi 2. Jääkärirykmentin 6. jääkäripataljoonaan, josta hänet kumminkin siirrettiin jo maaliskuun puolivälissä eversti Eduard Ausfeldin johtamaan 1. jääkäriprikaatin esikuntaan, jossa hän toimi lähettiupseerina. Hän osallistui sisällissodan taisteluihin Tampereella ja Karjalankannaksella.


title: Börje Söderström

text: Söderström palveli sisällissodan jälkeen lähettiupseerina Vuoristoprikaatin esikunnassa, josta hänet siirrettiin 25. syyskuuta 1918 alkaen Uudenmaan rakuunarykmenttiin, jossa hänet määrättiin rykmentin adjutantiksi. Aliupseerikoulun johtajaksi hänet siirrettiin 16. heinäkuuta 1919 ja 1. eskadroonan päälliköksi 14. tammikuuta 1920. Hänet komennettiin 8. syyskuuta 1922 ja lopulta siirrettiin vakinaiseksi 1. syyskuuta 1924 Suojeluskuntain yliesikuntaan, jossa hänet määrättiin suojeluskuntain päällikön adjutantiksi. Suojeluskunnista hänet siirrettiin 17. joulukuuta 1924 alkaen Ilmavoimien esikuntaan, missä hän toimi muun muassa yleisesikuntaupseerina. Ilmavoimista hän sai siirron 27. syyskuuta 1926 Yleisesikuntaan tasavallan presidentin nuoremmaksi adjutantiksi. Hän palveli ensin presidentti Lauri Kristian Relanderin ja myöhemmin presidentti Pehr Evind Svinhufvudin alaisuudessa, jonka virkakauden jälkeen hän erosi armeijasta 6. maaliskuuta 1937 alkaen. Myöhemmin hän työskenteli Waldhof oy:n palveluksessa, kunnes talvisota kutsui hänet takaisin aktiivipalvelukseen.


title: Börje Söderström

text: Söderström osallistui talvisotaan Kannaksen Armeijan esikunnassa, jossa hän oli kenraaliluutnantti Hugo Östermanin käytössä. Jatkosodan puhjettua hänet lähetettiin Rovaniemelle, jossa hän oli Yhteysesikunta Roi:ssa eversti Oiva Willamon käytössä vuoteen 1941 saakka. Lapista hän matkusti takaisin Helsinkiin, jossa hän vastaan otti tasavallan presidentin Risto Rytin 1. adjutantin tehtävät. Kyseisessä tehtävässä hän oli muun muassa vastaanottamassa marsalkka Mannerheimin 75-vuotis syntymäpäiville Immolaan saapunutta Adolf Hitleriä ja oli yksi harvoista, joka pääsi kättelemään kyseistä henkilöä tuolla käynnillä. Tehtäviä hän hoiti sodan loppuun saakka. Adjutantin tehtävien lisäksi Söderström toimi myös Oy Waldhof Ab:n toimitusjohtajana vuosina 1942–1944. Sotien jälkeen Söderström erosi armeijasta ja työskenteli apulaistoimitusjohtajana Karl Fazerin konditoria Oy:n palveluksessa vuosina 1948–1953.


title: Börje Söderström

text: Tanskan Kongens Livjaegerkorpsin overjaeger honoris causa vuonna 1923. Hän toimi johtokunnan jäsenenä Tehdaspuu Oy:ssä vuosina 1945–1958, Oy Mirka Ab:ssa vuosina 1953–1962 ja Wood Chartering Oy:ssä vuosina 1949–1959.


title: Gimsøystraumen

text: Gimsøystraumen on salmi Vestvågøyan, Gimsøyan ja Austvågøyan saarten välissä Norjan Lofooteilla. Salmi yhdistää Lofoottien pohjoispuolen Vesterålsfjorden-vesistöä ja eteläpuolen Länsivuonon vesistöä. Salmen eteläpuolella laajenevasta vesialueesta (ennen Länsivuonoa) puhutaan nimellä Henningsværstraumen. Salmea ympäröi Vestvågøyn ja Våganin kunnat. E10-tie ylittää salmen Gimsøystraumenin sillan kautta.


title: Raftsundet

text: Raftsundet on salmi Austvågøyan ja Hinnøyan saarten välissä Norjan Lofooteilla. Salmen pohjoispuoli liittyy Ingelsfjordenin kautta Hadselfjordeniin, ja eteläpuoli taas Stormolla-saaren kummaltakin puolen Länsivuonoon. Salmea ympäröi Hadselin ja Våganin kunnat.


title: Henry Horrocks Slater

text: Henry Horrocks Slater (1851 – 1934) oli brittiläinen luonnontieteilijä ja lintutieteilijä.


title: Henry Horrocks Slater

text: Slater osallistui luonnontieteilijänä brittiläisellä "Transit of Venus" -nimisellä aluksella tehdylle tutkimusmatkalle, joka suuntautui muun muassa Intian valtamerelle. Maskareeneihin kuuluvalta Rodriguesin saarelta Slater löysi 1874 kottaraisen tapaisen linnun luita, joiden luultiin olevan sukupuuttoon kuolleen rodriguesinkottaraisen ("Necropsar rodericanus") luita. Hän julkaisi löytönsä vuonna 1879. Tarkemmissa tutkimuksissa luiden on todettu kuuluneen albiinolle kveekarimatkijan "gutturalis"-alalajille.


title: Henry Horrocks Slater

text: Tutkimusmatkan tuloksena Slater muun muassa nimesi kaksi uutta lintulajia, pikkunokkatimalin ("Paradoxornis davidianus") ja kultauunilinnun ("Phylloscopus ricketti").


title: Henry Horrocks Slater

text: Vuonna 1901 Slater julkaisi käsikirjan Islannin linnustosta ("Manual of the birds of Iceland"). Slater retkeili Islannissa 1885 yhdessä Thomas Carterin kanssa.


title: Taiteen valtionpalkinto

text: Taiteen valtionpalkinto on suomalainen vuosittain myönnettävä palkinto, jonka myöntää opetus- ja kulttuuriministeriön alainen Taiteen edistämiskeskus (aiemmin Taiteen keskustoimikunta).


title: GRITS

text: GRITS, joka tunnetaan myös nimellä G.R.I.T.S., on kristitty hiphop-yhtye Nashvillestä, Tennesseen osavaltiosta, Yhdysvalloista. Nimi tulee sanoista "Grammatical Revolution In The Spirit." Gritsin perustivat Stacy "Coffee" Jones ja Teron "Bonafide" Carter, jotka molemmat olivat DC Talkin tanssijoita.


title: GRITS

text: Heidän kappaleensa "My Life Is Like (Ooh Aah)" on esiintynyt MTV:n sarjassa "My Super Sweet Sixteen". Kappaletta on myös käytetty elokuvissa "" ja "Hamekyttä 2". Kappale "Tennessee Bwoys" on myös soitettu MTV:llä tunnetussa ohjelmassa "Viritetyt vehkeet".


title: GRITS

text: GRITSin alkuperäinen nettisivu ei ole enää käytössä, mutta kuitenkin heidän MySpace-sivu on. He omistavat nykyään oman levytysyhtiön, Revolution Artin


title: Richard Rampton

text: Richard Rampton QC (s. 12. huhtikuuta 1941) on yksi Ison-Britannian johtavista lakimiehistä. Hänet tunnetaan muun muassa McDonald'sin puolustamisesta McLibel-oikeudenkäyntien aikaan. Hän opiskeli Bryanstonissa ja The Queen's Collegessa, Oxfordin yliopistossa. Rampton sai QB -arvonimen vuonna 1987.


title: FUUG

text: Suomen Unix-käyttäjäin yhdistys FUUG ry ("FUUG" on lyhenne nimen englanninkielisestä muodosta "Finnish UNIX Users' Group") on perustettu vuonna 1984. Sen tarkoitus on edistää UNIXin ja avointen järjestelmien yleistä tietämystä Suomessa ja toimia käyttäjien ja laitetoimittajien yhdyslinkkinä. FUUG toimii yhteistyössä muiden koti- ja ulkomaisten Unix-käyttäjäyhdistysten kanssa.


title: FUUG

text: FUUG järjestää kerhoiltoja ja muita tapahtumia, joissa on mahdollista tutustua johonkin ajankohtaiseen avoimiin järjestelmiin liittyvään aiheeseen.


title: FUUG

text: Fuugin säätiö on yhdistyksestä erillinen järjestö, joka perustettiin rahastoimalla FUUG ry:n Eunetin myynnistä saamoja varoja miljoona markkaa. Vuoden 2015 alussa Fuugin säätiön pääoma oli noin 250 000 euroa. Säätiö jakaa vuosittain apurahoja avoimen lähdekoodin kehittämiseksi, erityisesti suomalaisia hyödyttävällä tavalla.


title: Mäntyuunilintu

text: Mäntyuunilintu ("Phylloscopus tytleri") on uunilintujen heimoon kuuluva aasialainen varpuslintu. Sen elinympäristö ulottuu Afganistanin koillisosan Nuristanista Pohjois-Pakistanin ja Kashmirin alueilla oleville Himalajan rinteille. William Edwin Brooks kuvaili lajin holotyypin Kashmirista ja Shimlasta vuonna 1872.


title: Nokiuunilintu

text: Nokiuunilintu ("Phylloscopus fuligiventer") on uunilintujen heimoon kuuluva aasialainen varpuslintu. Sen elinympäristö käsittää Nepalin, Kiinan lounaisosat, Sikkimin ja Bhutanin. Lajista tunnetaan kaksi alalajia. Brian Houghton Hodgson kuvaili lajin holotyypin Nepalista vuonna 1845.


title: Atlantin vallankumoukset

text: Atlantin vallankumoukset on käsite, jolla tarkoitetaan Atlantin valtameren ympäröivien seutujen kapina- ja vallankumousaaltoa, joka tapahtui 1700- ja 1800-lukujen vaihteessa. Käsite on yksi tärkeimmistä Atlantin historiatutkimuksessa.Vallankumousaallon syyksi on ehdotettu valistusaatetta, minkä vuoksi siirtomaat alkoivat nähdä itsensä tasavertaisina isäntämaihinsa nähden. Myös Atlantin rannikkoalueiden välinen tiheäksi kehittynyt kaupankäynti levitti aatteita vallankumouksista. Siirtomaaisäntien 1700-luvulla käymät sodat, kuten seitsenvuotinen sota, olivat lisänneet verotusta ja tulleja siirtomaissa, mikä herätti suurta vastustusta.


title: Pensasuunilintu

text: Pensasuunilintu ("Phylloscopus subaffinis") on uunilintujen heimoon kuuluva kaakkoisaasialainen varpuslintu. Sen elinympäristö käsittää Kiinan keski-, kaakkois- ja eteläosia sekä Vietnamin pohjoisosan Tonkininlahden länsipuolella. William Robert Ogilvie-Grant kuvaili lajin holotyypin Kiinan Guizhoun lounaisosasta vuonna 1900.


title: 59 (luku)

text: 59 (viisikymmentäyhdeksän) on luonnollinen luku, jota edeltää 58 ja seuraa 60.


title: Papuanuunilintu

text: Papuanuunilintu ("Seicercus maforensis") on uunilintujen heimoon kuuluva oseanialainen varpuslintu. Sen elinympäristö käsittää Indonesian eteläisen saariston, Papua-Uuden-Guinean, Bismarckinsaaret ja osan Salomonsaarista. Lajista tunnetaan 19 alalajia. Tommaso Salvadori kuvaili lajin holotyypin Uuden-Guinean Vogelkopin Arfakvuoristosta vuonna 1876.


title: Mike Commodore

text: Mike Commodore (s. 7. marraskuuta 1979 Fort Saskatchewan, Alberta) on kanadalainen vuonna 2014 uransa lopettanut jääkiekkoilija, pelipaikaltaan puolustaja.


title: Mike Commodore

text: Commodore edusti vuodet 1997–2000 Pohjois-Dakotan yliopiston joukkuetta NCAA:ssa. Kaudeksi 2000–2001 hän siirtyi NHL-seura New Jersey Devilsin organisaatioon. Commodore pelasi organisaatiossa kaksi kautta edustaen sekä Devilsiä että AHL-joukkue Albany River Ratsia. Heinäkuussa 2002 hänet kaupattiin Mighty Ducks of Anaheimiin, jonka farmijoukkueessa Cincinnati Mighty Ducksissa hän pelasi kaudella 2002–2003, kunnes hänet kaupattiin maaliskuussa 2003 Calgary Flamesiin. Loppukauden Commodore edusti sekä Flamesiä että farmijoukkue Saint John Flamesiä. Seuraavalla kaudella hän pelasi sekä Flamesissä että farmijoukkue Lowell Lock Monstersissa. Työsulkukauden 2004–2005 Commodore vietti kokonaisuudessaan Lowell Lock Monstersissa.


title: Mike Commodore

text: Commodore kaupattiin kesäkuussa 2005 Carolina Hurricanesiin, jota hän edusti helmikuuhun 2008 asti, jolloin hänet kaupattiin Ottawa Senatorsiin. Pelattuaan loppukauden Senatorsissa Commodore siirtyi kaudeksi 2008–2009 Columbus Blue Jacketsiin. Hän edusti Blue Jacketsia kolme kautta, joista viimeisimpänä pelasi myös farmijoukkue Springfield Falconsissa. Heinäkuussa 2011 Commodore siirtyi Detroit Red Wingsiin, jota hän edusti helmikuuhun 2012 asti, jolloin siirtyi Tampa Bay Lightningiin. Työsulkukaudella 2012–2013 hän pelasi marraskuusta tammikuulle AHL:n Hamilton Bulldogsissa ja maaliskuusta lähtien saman sarjan Texas Starsissa.


title: Mike Commodore

text: Uransa jälkeen Commodore on toiminut Uber-kuljettajana Arizonan Scottsdalessa.


title: Vilkas Sippola

text: Matti Vilkas Tapio Sippola () oli suomalainen jääkärikapteeni. Hänen veljensä Aarne ja Urho olivat myös jääkäreitä.


title: Vilkas Sippola

text: Vilkas Sippolan vanhemmat olivat Matti Sippola ja Maria Josefiina Silfverberg. Sippola kävi kansakoulun ja Helsingin teollisuuskoulun teknokemiallisen osaston. Hänet vihittiin avioliittoon Anni Matilda Lindforsin kanssa 1921.


title: Vilkas Sippola

text: Sippola työskenteli Kelhon tulitikkutehtaan toisena johtajana ennen liittymistään jääkäreihin. Hän sai sotilaskoulutuksen Saksan kuninkaallisessa Preussin jääkäripataljoona 27:ssa osallistuen ensimmäisen maailmansodan taisteluihin Misajoella, Riianlahdella, Smārdesissa ja Lielupejoella. Sippola osallistui rintamakomennuksen jälkeen Liepājassa järjestetyille auto- ja rautatierakennuskursseille 1917.


title: Vilkas Sippola

text: Sippola saapui Suomeen jääkärien pääjoukon mukana Vaasaan vääpeliksi ylennettynä helmikuussa 1918, kun Suomen sisällissota oli alkanut. Hänet komennettiin Suomen tasavallan joukkojen (valkoiset) 12. jääkäripataljoonan 2. komppanian joukkueenjohtajaksi osallistuen Tampereen taisteluun, jossa haavoittui lievästi Kalevankankaalla. Sippola määrättiin huhtikuusta 1918 alkaen 1. jääkärirykmentin täydennyspataljoonaan ja siirrettiin toukokuussa adjutantiksi 2. jääkärirykmentin 12. jääkäripataljoonaan.


title: Vilkas Sippola

text: Sippola siirrettiin sisällissodan jälkeen koulutusaliupseeriksi Pioneerikoulutuspataljoonan heinäkuussa 1918. Hänet määrättiin toukokuussa 1919 nuoremmaksi upseeriksi Pioneeripataljoona I:een. Sotaväestä hän erosi lokakuussa 1919, mutta palasi 1922, jolloin hänet nimitettiin Asevarikko l:n ammustarkastajaksi ja komendantiksi Helsingin Vallisaareen. Hän kuoli työtapaturmaisesti noin viikkoa ennen Vallisaaren räjähdysonnettomuutta 1937. Hänet on haudattu Kauhavalle.


title: Tiedostonjako

text: Tiedostonjako tarkoittaa digitaalisesti talletetun tiedon, kuten tietokoneohjelmien, multimedian, asiakirjojen tai sähköisten kirjojen jakamista tai tuomista saataville. Tiedostonjakoa voi harjoittaa usein eri tavoin. Yleisiä tiedostonjakotapoja ovat siirrettävien tallennuslaitteiden kuten CD- ja DVD-levyjen käyttö, keskitettyjen tiedostopalvelimien käyttö tietokoneverkoissa, tiedostojen hyperlinkittäminen World Wide Webissä ja vertaisverkkojen käyttö.


title: Lars-Göran Arwidson

text: Skinnar Lars-Göran Arwidson (s. 4. huhtikuuta 1946 Malung) on ruotsalainen entinen ampumahiihtäjä ja olympiamitalisti. Hän edusti seuratasolla Lima SKG:tä. Arwidson voitti olympialaisissa kaksi mitalia, pronssia sekä 4 × 7,5 kilometrin viestistä Grenoblesta 1968 että 20 kilometriltä Sapporon kisoista 1972. Hän osallistui vielä Innsbruckin olympialaisiin 1976, joissa hän sijoittui kymmenenneksi 20 kilometrillä ja oli mukana maansa kahdeksanneksi sijoittuneessa viestijoukkueessa.


title: Lars-Göran Arwidson

text: Myös Lars-Göranin poika Tobias on ampumahiihtäjä.


title: Sundstraumen

text: Sundstraumen on salmi, joka erottaa Lofoottien Flakstadøyan ja Moskenesøyan saaret toisistaan. Salmen pohjoisosa liittyy Selfjorden-vuonoon ja eteläpuolella se jatkuu Islendingen-vesistön kautta Länsivuonoon. Salmi kuuluu kokonaisuudessaan Flakstadin kuntaan.


title: Nappstraumen

text: Nappstraumen on salmi, joka erottaa Lofoottien Flakstadøyan ja Vestvågøyan saaret toisistaan. Salmen pohjoisosa liittyy levenevän Flaget-vesialueen kautta Norjanmereen. Etelässä salmi liittyy Länsivuonoon. Salmea ympäröi Flakstadin ja Vestvågøyn kunnat.


title: Sundklakkstraumen

text: Sundklakkstraumen on salmi, joka erottaa Lofoottien Gimsøyan ja Vestvågøyan saaret toisistaan. Salmen pohjoisosa liittyy Vesterålsfjorden-vuonoon ja eteläosa Gimsøystraumen-salmeen, joka taas jatkuu Länsivuonoon asti. Salmea pitkin kulkee Vestvågøyn ja Våganin kuntien raja.


title: Hikimaja

text: Hikimaja tarkoittaa Amerikan mantereen alkuperäisasukkaiden saunaa vastaavaa laitosta. Pohjois-Amerikan intiaanit kutsuvat hikimajaa nimellä "inipii" ja Keski-Amerikan nimellä "temascal". Näiden ja suomalaisen saunan yhteinen innovaatio on löylyn luominen valelemalla vettä kuumennetuille kiville.


title: Hikimaja

text: Inipii ja temascal ovat paitsi puhdistautumislaitoksia myös syvästi kytköksissä intiaanien luonnonuskontoon, aivan kuten saunakin oli aiemmin suomalaisille pyhä paikka. Hikimajan ansiosta intiaanit olivat puhtaampia kuin länttä valloittamaan hyökänneet eurooppalaiset, eivätkä heitä vaivanneet monet epähygienisyydestä johtuneet taudit, kuten tuberkuloosi, kuten Euroopasta tulleita valloittajia.


title: Hikimaja

text: Ensimmäiset suomalaiset siirtolaiset Amerikassa muuttivat nykyisen Delawaren seudulle 1600-luvulla. Paikalliset intiaanit alkoivat kutsua heitä nimellä ”hikimajaihmiset” tai ”valkoiset-miehet-jotka-ovat-samanlaisia-kuin-me” sen vuoksi, että suomalaiset kävivät saunassa. Tämän vuoksi suomalaiset tulivat hyvin toimeen intiaanien kanssa ja ensimmäisten intiaanisotien aikana suomalaisten asumukset jätettiin tuhoamatta.


title: Hikimaja

text:
Sekä mayoilla ja asteekeilla oli suuriakin kylpylaitoksia, jotka toimivat henkisen ja fyysisen puhdistautumisen paikkoina. Mantereella tunnettiin myös vihdat, sillä hikoilua edistettiin ryytikimpuilla tai maissinlehdillä. Pohjois-Amerikan intiaanien uskomuksen mukaan kiukaan kivissä asui saunan henki, manitou, joka löylyä heitettäessä tuli kivistä ulos ja hikoillessa meni huokosista sisään.
Uskomuksen mukaan manitou tulee asumuksestaan höyryn mukana ja asettuu kylpijän sisään. Se liikkuu kylpijän kehossa ja ajaa ulos kaiken, mikä aiheuttaa kipua. Ennen kuin manitou palaa kiukaaseen, se jättää jotain omasta luonnostaan kylpijään. Tämän takia uskomuksen mukaan olo tuntuu paremmalta hikimajassa olon jälkeen.


title: Metodinen koulukunta

text: Metodinen koulukunta () oli lääketieteellinen koulukunta antiikin Kreikassa ja Roomassa. Koulukunta syntyi reaktiona kahta muuta tuon ajan koulukuntaa, dogmaattista ja empiiristä koulukuntaa, vastaan. Siinä missä ensin mainittu esitti dogmaattisia teorioita koskien sairauksien syitä ja viimeksi mainittu kielsi kaikki ei-ilmeisiä asioita koskevat teoriat, metodismi valitsi kannan näiden väliltä: se kieltäytyi sen enempää myöntämästä kuin kieltämästäkään ei-ilmeisiä syitä.


title: Metodinen koulukunta

text: Koulukunnan perustajina on pidetty Asklepiades Bithynialaisen oppilaita, ennen kaikkea Themison Laodikealaista, ensimmäisellä vuosisadalla eaa. Sekstos Empeirikos katsoi koulukunnan ajattelun olevan yhteensopivaa pyrrhonistisen skeptisismin kanssa; samoin omasta empiiriseen koulukuntaan viittaavasta lisänimestään huolimatta hän antaa itse ymmärtää kannattavansa enemmän metodisen koulukunnan näkemyksiä. Sekstoksen mukaan koulukunta seurasi ilmenevää, ja hyväksyi ne ilmenevästä johdetut johtopäätökset, jotka vaikuttivat hyödyllisiltä.


title: Serapion Aleksandrialainen

text: Serapion Aleksandrialainen () oli antiikin kreikkalainen lääkäri noin 300 eaa. Hän oli empiirisen koulukunnan perustajia yhdessä Filinos Koslaisen kanssa.


title: Filinos Koslainen

text: Filinos Koslainen (, 3. vuosisata jaa.) oli antiikin aikaan elänyt kreikkalainen lääkäri ja empiirisen koulukunnan perustaja. Hän oli Herofiloksen oppilas, Bakkheios Tanagralaisen aikalainen ja Serapion Aleksandrialaisen edeltäjä.


title: Filinos Koslainen

text: Filinos kirjoitti työnään hippokraattisen kokoelman Bakkheiosta vastaan sekä myös teoksen botaniikasta. Kumpikaan niistä ei ole säilynyt nykypäiviin. Jälkimmäistä lainasivat mahdollisesti Athenaios, Plinius vanhempi ja Andromakhos vanhempi.


title: Diabolic Impious Evil

text: Diabolic Impious Evil puolalaisen death metal -yhtye Azarathin kolmas studioalbumi, joka julkaistiin 16. syyskuuta 2006.


title: Praise the Beast

text: Praise the Beast on puolalaisen death metal -yhtye Azarathin neljäs studioalbumi, joka julkaistiin 25. toukokuuta 2009.


title: Pikkutiltaltti

text: Pikkutiltaltti ("Phylloscopus neglectus") on uunilintujen heimoon kuuluva aasialainen varpuslintu. Sen esiintymisalue käsittää vuoristoiset alueet Iranista eteläiseen Turkmeniaan, itäiseen Uzbekistaniin, läntiseen Tadžikistaniin, Pohjois- ja Kaakkois-Afganistaniin sekä Pakistanin läntiseen Balochistaniin. Allan Octavian Hume kuvaili lajin holotyypin Pakistanin Bahawalpurista vuonna 1870.


title: Purouunilintu

text: Purouunilintu ("Seicercus magnirostris") on uunilintujen heimoon kuuluva keskiaasialainen varpuslintu. Sen elinympäristö ulottuu Afganistanin koillisosista ja Kashmirista itään Himalajaa seuraten Bhutaniin, Etelä- ja Keski-Kiinaan sekä Myanmarin pohjoisosaan. Edward Blyth kuvaili lajin holotyypin talvehtimisseudulta Intian Kalkuttasta vuonna 1843.


title: LOL (elokuva)

text: LOL on vuonna 2012 ensi-iltansa saanut yhdysvaltalainen komedia- ja draamaelokuva, jonka pääosia näyttelevät Miley Cyrus ja Demi Moore. Elokuva on uudelleenfilmatisointi ranskalaisesta elokuvasta "LOL (Laughing Out Loud)" vuodelta 2008. Molemmat elokuvat on ohjannut ja käsikirjoittanut Lisa Azuelos.


title: LOL (elokuva)

text: Uuden lukuvuoden alkaessa 17-vuotias Lola eroaa poikaystävästään, kun kuulee tämän pettäneen häntä kesäloman aikana. Lola kuitenkin ihastuu entisen poikaystävänsä parhaaseen ystävään Kyleen, mutta ei ole varma tämän tunteista. Lolalla on ongelmia myös äitinsä kanssa, joka on alkanut seurustella salaa Lolan isän kanssa.


title: Epicurea

text: Epicurea on Hermann Usenerin kokoama epikurolaisuutta käsittelevien antiikin aikaisten tekstifragmenttien kokoelma. Se julkaistiin alun perin vuonna 1887, ja se on edelleen aihealueen standardikokoelma.


title: Epicurea

text: "Epicurea" sisältää Epikuroksen kaikki säilyneet kirjoitukset, sekä kaiken muun antiikin aikaisen todistusaineiston hänen elämäänsä ja ajatteluaan koskien. Usener järjesti aineistonsa aihealueittain. Ensimmäisenä ovat Epikuroksen omat teokset, jotka ovat säilyneet osana Diogenes Laertioksen teosta "Merkittävien filosofien elämät ja opit", toisin sanoen Epikuroksen kirjeet sekä tämän "Pääopit", sekä näitä koskeva todistusaineisto ("testimonia"). Tätä seuraavat eri antiikin teoksissa säilyneet katkelmat Epikuroksen muista, sittemmin kadonneista teoksista. Tämän jälkeen esitetään todistusaineisto koskien Epikuroksen oppeja. Teoksen lopussa ovat Epikuroksen elämäkerrat Diogenes Laertioksen teoksessa sekä "Sudassa".


title: Epicurea

text: Teokseen kootut katkelmat ovat muinaiskreikaksi ja latinaksi. Usenerin teos ei sisällä käännöksiä teksteistä. Teos ei myöskään sisällä Herculaneumin Papyrusten huvilasta löydettyjä tekstejä. Myöhemmän aineiston osalta Usenerin teosta täydentää G. Arrighettin kokoelma "Epicuro: Opere" (1960).


title: Epicurea

text: Teoksessa oleviin katkelmiin viitataan niiden numerolla: esimerkiksi "Usener 284" (tai "Us. 284") viittaa Simplikioksen kirjoittaman Aristoteleen "Taivaasta"-teoksen kommentaarin tekstikohtaan, joka käsittelee myös epikurolaista fysiikkaa.


title: Makiranuunilintu

text: Makiranuunilintu ("Seicercus makirensis") eli aiemmalta nimeltään sancristóbalinuunilintu on uunilintujen heimoon kuuluva varpuslintu. Se on Salomonsaarten kotoperäinen laji ja elää ainoastaan Makiran saarella (aiemmalta nimeltään San Cristóbal) saariston eteläosassa. Ernst Mayr kuvaili lajin holotyypin vuonna 1935.


title: Evolver: The Making of Youthanasia

text: Evolver: The Making of Youthanasia on yhdysvaltalaisen heavy metal -yhtye Megadethin kolmas kotivideo, joka julkaistiin vuonna 1994.


title: Evolver: The Making of Youthanasia

text: Video sisältää kuvamateriaalia yhtyeen työstä Phoenixin studiolla sekä jäsenten haastatteluja. Se sisältää myös musiikkivideon albumin kappaleesta Train of Consequences.


title: Evolver: The Making of Youthanasia

text: Video on julkaistu sekä VHS että Laserdisc muodossa.


title: Sotavakuutus

text: Sotavakuutus on sodasta tai aseellisesta selkkauksesta aiheutuvien vahinkojen varalta tehty sopimus, jossa vakuutuksenantaja sitoutuu suorittamaan korvausta vakuutuksenottajalle vahingon sattuessa. Tavalliset vakuutukset eivät yleensä kata tällaisia vahinkoja, vaan korvauksen saamiseksi tarvitaan jokin lisävakuutus tai erityinen sotavakuutus.


title: Sotavakuutus

text: Suomen sotien aikana (1939–1944) henki-, sairaus-, ja työttömyysvakuutuksia myöntävillä vakuutuslaitoksilla oli lakiin perustuva oikeus kantaa vakuutuksenottajilta sosiaaliministeriön määräämä pakollinen sotalisämaksu sodasta aiheutuneiden vakuutustapahtumamenojen peittämiseksi. Sotavahinkolain määräämän palovakuutuksen pakollisen sotalisämaksun kantoi Sotavahinkoyhdistys, joka hoiti myös korvausten suorittamisen vahinkoa kärsineelle. Lisämaksu oli palovakuutuksissa enintään viisi prosenttia ja henkilövakuutuksissa yksi prosentti.


title: Sotavakuutus

text: Sotavahinkolakien mukaan oli kaikkien palovakuuttajien osallistuttava solidaarisesti kustannuksiin yhdessä valtion kanssa. Lisämaksun saattoi kuitenkin välttää jättämällä palovakuutuksen ottamatta, jolloin sai kuitenkin sotavahinkolain mukaisen korvauksen Sotavahinkoyhdistykseltä sotavahingon sattuessa. Moni jätti palovakuuttamatta myös sillä perusteella, että uskoi julkisuudessa esiintyneisiin tietoihin, joiden mukaan jatkosota päättyisi nopeasti. Lisäksi vakuutusarvot jäivät useimmilla alhaisiksi, jolloin taloudellinen vastuu siirtyi Sotavahinkoyhdistykselle.


title: Sotavakuutus

text: Wikiaineistossa on keskeisimmät Suomen sotavakuutuksia koskevat lait:


title: Matti Tuomala

text: Matti Veikko Juhani Tuomala (s. 1949) on Tampereen yliopiston kansantaloustieteen professori. Hän on erikoistunut julkiseen talouteen, verotukseen sekä tuloeroihin. Tuomala on Helsingin yliopiston kansantaloustieteen dosentti.


title: Matti Tuomala

text: Helsingin Sanomat on luonnehtinut häntä "vasemman laidan verotuntijaksi". Tuomala on vuonna 2009 vaatinut vuoden 1903 SDP:n Forssan ohjelman veroprogressiotavoitteen "henkiinherättämistä", ja vuonna 2006 lisää tulonsiirtoja ja lisää julkisia palveluja sekä vastustanut yleistä tuloveron kevennystä.


title: Matti Tuomala

text: Tuomala avasi vuonna 2010 Kalevi Sorsa -säätiön julkaisusarjan kritisoimalla valtiovarainministeri Jyrki Kataisen ja hänen ryhmänsä verolinjauksia "ideologisten amatöörien" uskomuksiksi.


title: Matti Tuomala

text: Taloustieteen Tuomala valitsi luettuaan teininä John Kenneth Galbraithin kirjan ”Uusi yhteiskunta”.


title: Matti Tuomala

text: Tuomala ehdotti marraskuussa 2010, että kaikenikäisille olisi progressiivinen verotus ja keski-ikäisille se olisi vielä kireämpää kuin muille, he siis maksaisivat muita enemmän veroa lisäeurosta. Ikäriippuva verotus koskisi myös pääomatuloja. Tuomala perustelee tätä sillä, että keski-ikäisten tuloerot ovat keskimäärin pienempiä kuin nuorten tai vanhojen, sekä työn tarjonnan hintajoustolla.


title: Matti Tuomala

text: Finanssioikeuden professori Esko Linnakangas ei pidä Tuomalan ikäveroehdotusta hyväksyttävänä vaan katsoo, että eri-ikäisten ihmisten pitää itse saada valita elämässään, missä iässä haluavat tehdä työtä, opiskella, perustaa perheen jne. ilman että "verokarhu" ohjaa heitä tässä. Hän myös korostaa, että hyvä verojärjestelmä on yksinkertainen. Helsingin Sanomat pelkää, että ikävero siirtäisi työponnistuksia alhaisemman verotuksen vuosiin ja nuorilla voisi näin koulunkäynti korvautua työnteolla.


title: Pudasjärven vaakuna

text: Pudasjärven vaakuna on Pudasjärven kaupungin tunnus. Vaakunan aiheen Otava ja karhu pohjautuvat pitäjän vanhaan sinettiin. Pudasjärven vaakuna on samalla ensimmäinen suomalainen kunnallisvaakuna, jossa esiintyi aiemmin kuusikoroksi kutsuttu havukoro.


title: Pudasjärven vaakuna

text: Vaakunan selitys on ”kultakentässä musta, kävelevä, punavaruksinen karhu, jonka yläpuolella musta, kuusikoroinen lakio, jossa Otavan seitsentähtinen tähtikuvio; kukin tähti kultaa, viisisakarainen.” Vaakunan on suunnitellut Gustaf von Numers, ja Pudasjärven kunnanvaltuusto hyväksyi sen kokouksessaan 2. elokuuta 1950. Sisäasiainministeriö vahvisti vaakunan käyttöön 26. syyskuuta samana vuonna.


title: Pyhäjärven vaakuna

text: Pyhäjärven vaakuna on Pyhäjärven kaupungin tunnus, joka on myös puhuva vaakuna. Vaakunan aihe viittaa pyhä-sanan vanhempaan ja nykyiseen merkitykseen. Sanan varhainen merkitys tarkoittaa rajoitettua tai erotettua, jota vaakunassa rajapaalu symboloi; vaakunan ristit viittaavat sen nykyiseen kristilliseen merkitykseen.


title: Pyhäjärven vaakuna

text: Vaakunan selitys on ”sinisessä kentässä nouseva kärjestä teroitettu rajapaalu, jonka saatteena kummallakin puolella naularisti; kaikki hopeaa.” Vaakunan on suunnitellut Ahti Hammar, ja Ol. (Oulun läänin) Pyhäjärven kunnanvaltuusto hyväksyi sen kokouksessaan 29. tammikuuta 1958. Sisäasiainministeriö vahvisti vaakunan käyttöön 26. maaliskuuta samana vuonna.


title: Hento kuiskaus

text: Hento kuiskaus on Suvi Teräsniskan levyttämä kappale, jonka on säveltänyt Petri Somer ja sanoittanut Lasse Wikman. Kappale julkaistiin toukokuussa 2008 singlenä ja saman vuoden kesäkuussa Teräsniskan esikoisalbumilla "Särkyneiden sydänten tie" avauskappaleena. Se oli albumin suurin hitti.


title: Hento kuiskaus

text: ”Hento kuiskaus” sijoittui radiokanava Iskelmän vuoden iskelmä -äänestyksessä vuonna 2008 toiseksi Juha Tapion jälkeen. Single sijoittui Suomen virallisella singlelistalla parhaimmillaan sijalle 11 vuoden 2009 viikolla 15.


title: Black River (yhtye)

text: Black River on puolalainen stoner rock/heavy metal -yhtye. Yhtyeen perustivat Tomasz Wróblewski, Dariusz Brzozowski, Piotr "Kay" Wtulich ja Artur "Art." Kempa ja Maciej Taff vuonna 2008.


title: Black River (yhtye)

text: Vuonna 2009 yhtye oli ehdolla Fryderyk-palkinnon saajaksi, joka on vuosittain jaettava puolalaisen musiikin palkinto.


title: Eino Valtonen

text: Eino Valtonen on suomalainen avaruusfysiikan professori Turun yliopistolla Fysiikan ja tähtitieteen laitoksella. Hänen tutkimusalaansa ovat Auringon hiukkassäteily, aurinkokunnan fysiikka sekä avaruusinstrumentit ja mittaustekniikka.


title: Mason Wyler

text: Mason Wyler (s. 28. tammikuuta 1984) on homopornonäyttelijä. Hän voitti vuonna 2008 European Gay Porn Awardin parhaasta ryhmäkohtauksesta ("Builder Boy"). Hän on saanut myös muita palkintoehdokkuuksia:Wyler on kotoisin Houstonista, Teksasista. Hän kertoi 19. elokuuta 2010 olevansa HIV-positiivinen.


title: Manchester Mark I

text: Manchester Mark I oli yksi varhaisimmista tietokoneista, jossa ohjelma voitiin tallettaa koneen muistiin. Projekti toteutettiin Englannissa Victoria University of Manchester -yliopistossa 1940-luvun lopulla.


title: Manchester Mark I

text:
Tietokone kehitettiin prototyyppimallista nimeltä Small-Scale Experimental Machine (SSEM).
Tietokone valmistui vuonna 1949 ja sen käyttö päättyi vuonna 1950. Tietokoneen korvasi vuonna 1951 Ferranti Mark 1, joka oli suoraa jatkokehitystä.


title: Manchester Mark I

text:
Lopullisessa syksyn 1949 kehitysvaiheessa koneessa oli 4 sivua (32 × 40 bittiä) hajasaantimuistia. Sananpituus ("line") oli 40 bittiä, johon voi tallentaa 40-bittisen luvun, tai kaksi 20-bittistä käskyä. (Aiemman mallin sananpituus oli 32 bittiä.) Luvuille oli laitteistolla toteutetut lisäys-, vähennys-, kertolasku- ja loogiset operaatiot. Koneessa oli kaksi indeksirekisteriä ("B-line"), jotka muokkaavat muistiosoitteita. Konekielisiä käskyjä on kokonaisuudessaan 26.
Freddie Williams kehitti katodisädeputkeen perustuvan muistitekniikan. Kuvaputkinäytölle kirjoitettiin elektronisuihkulla, jolloin näytön fosfori syttyi loistamaan. Bitti voitiin lukea noin sekunnin ajan. Kun näyttöä jatkuvasti virkistettiin, data saatiin tallennettua pysyvästi.
Joulukuuhun 1947 mennessä oli kehitetty tekniikka, jolla halkaisijaltaan kuuden tuuman kuvaputkelle saatiin tallennettua 2048 bittiä. Tom Kilburn kuvasi tekniikan ja hänen julkaisunsa herätti laajaa huomiota Britanniassa ja Yhdysvalloissa. Muistitekniikka sai nimen The Williams Tube.
"Massamuistina" käytettiin magneettista rumpumuistia.
Rumpumuisti tallensi 128 "sivua", joka vastasi 32 × 40-bittiä, eli yhden CRT-muistin kapasiteetti. CRT- ja rumpumuistin välillä tietoa ei voinut siirtää ohjelmallisesti, vaan kone oli pysäytettävä sitä varten.


title: Huckleberry Finnin seikkailut (täsmennyssivu)

text: Huckleberry Finnin seikkailut voi tarkoittaa seuraavia:


title: Sundanuunilintu

text: Sundanuunilintu ("Seicercus trivirgatus") on uunilintujen heimoon kuuluva kaakkoisaasialainen varpuslintu. Sen esiintymisalue käsittää Filippiinit, Indonesian pohjoisosan sekä Malakan niemimaan Malesiaan kuuluvan osan. Lajista tunnetaan yksitoista alalajia. Hugh Edwin Strickland kuvaili lajin holotyypin Jaavalta vuonna 1849.


title: Cameron Marshall

text: Cameron Marshall (s. 7. heinäkuuta 1986 Houston, Texas) on yhdysvaltalainen homopornonäyttelijä. Ensimmäisen esiintymisensä aikuisviihde-elokuvassa hän teki elokuvassa "Little Big League 3: Bottom of the Ninth"; tämän jälkeen hän solmi sopimuksen Channel 1 Releasingin kanssa. Sittemmin hän on tehnyt kaikki esiintymisensä sen elokuvissa.


title: Cameron Marshall

text: Vuonna 2008 Marshall oli seksuaalisessa kanssakäymisessä naisen kanssa biseksuaalisessa pornoelokuvassa "". Kiistaa herätti "straight-for-pay" -nimityksen ("hetero maksusta"; väännetty ilmauksesta gay-for-pay) ottaminen käyttöön hänestä ja Blake Rileystä elokuvan heteropornografisissa kohdissa.


title: Cameron Marshall

text: Marshall sai vuonna 2009 parhaan tulokkaan Grabby-palkinnon ja kolme GayVN Award -ehdokkuutta.


title: Säihkyuunilintu

text: Säihkyuunilintu ("Seicercus laetus") on uunilintujen heimoon kuuluva keskiafrikkalainen varpuslintu. See esiintymisalue käsittää Ugandan lounaisosan, Burundin ja Ruandan länsiosat sekä Zairen itä- ja koillisosat. Lajista tunnetaan kaksi alalajia. Richard Bowdler Sharpe kuvaili lajin holotyypin Ugandan Ruwenzorin vuoristosta vuonna 1902.


title: Saarenmaan kapina

text: Saarenmaan kapina () oli Viron vapaussodan aikainen huhtikuussa 1919 alkanut kapina Viron väliaikaista hallitusta vastaan. Kapinalliset ottivat haltuunsa Muhun ja suuren osan Saarenmaata, kykenemättä kuitenkaan kukistamaan alueen kaikkia Viron hallitukselle uskollisia joukkoja. Lopulta kapina kukistettiin suojeluskuntajoukkojen ja armeijan avulla.


title: Saarenmaan kapina

text: Viron läntisten saarten asukkaat olivat kärsineet pahoin saksalaisjoukkojen miehitysaikana. Saksalaisjoukot estivät yhteydenpidon mantereelle, mikä esti myös Saarenmaalla tavallisen tavan hankkia elantoa käymällä väliaikaisissa töissä mantereella. Miehittäjät myös suosivat paikallisia kartanonomistajia, joita monet saarelaiset vihasivat. Edelleen väestöä rasittivat vilja- ja muiden elintarvikevarastojen takavarikot armeijalle. Saksalaisten lähdettyä tilannetta kärjisti Viron väliaikaishallituksen asevelvollisten pakkomobilisaatiot. Saarenmaalla ei kuitenkaan toiminut vahvoja kommunistisia organisaatioita, mutta halu taistella kommunisteja vastaan oli vähäinen. Vielä vuonna 1918 Viron suojeluskuntajärjestön Kaitseliitin onnistui pitää järjestystä yllä, mutta rauhattomuutta alkoi esiintyä jo saman vuoden joulukuussa. Venäjän armeijasta kotiutunut laivuri Aleksander Koit johti hallituksen vastaisia mielenosoituksia lähellä Kuressaarta 17. joulukuuta 1918. Tilanne oli lähtenyt liikkeelle kun osa Kogulan kylän asukkaista oli kieltäytynyt luovuttamasta viljaa armeijalle. Mielenosoittajat olivat tämän jälkeen lähteneet marssille kohti Kuressaarta ja matkalla sinne heihin liittyi muitakin kyläläisiä. Suojeluskunta kuitenkin hajotti mielenosoituksen ja vangitsi 21 siihen osallistunutta henkilöä. Tämän jälkeen Koit ja muut paikalliset perustivat Saarenmaan sosialistisen työväenliiton, jonka tarkoituksena oli osallistua Viron perustavan kokouksen vaaleihin.


title: Saarenmaan kapina

text: Varsinainen kapina alkoi Kuivastun kylästä Muhun saarella 16. helmikuuta 1919. Kylään oli koottu 237 asevelvollista kutsuntoja varten. Kylän asukkaat olivat pitäneet keskenään salaisia kokouksia, joissa he vastustivat armeijan pakko-ottoja. Paikalla syntyi sanasota, joka johti siihen että kutsuntoja johtanut luutnantti ammuttiin kuoliaaksi. Seuraavana päivänä tapettiin samassa kylässä paikallisia suojeluskuntajoukkoja johtanut luutnantti. Tämän lisäksi tapettiin Buxhövdenin paroniveljekset. Muhun kapinallisien johtoon nousi entinen pakkotyöläinen Ivan Vokk. Muhusta kapinaliike levisi Saarenmaan Orissaareen. Kuressaaren suojeluskunta tuli paikanpäälle tarkastamaan tilannetta, mutta he pakenivat takaisin Kuresaareen törmättyään kapinallisjoukkoon. Tämän jälkeen kapinalliset kokoontuivat Kuressaaren lähelle Upaan, jossa heidän johtajakseen valittiin Muhulainen Ivan Vokk. Aleksander Koitin ja Saarenmaan sosialistinen työväenliitto kirjoittivat kapinallisten julistukset ja joukkojen mobilisointimääräykset. Liikekannallepano koski kaikkia asekuntoisia 18-45 vuotiaita ja yhteensä joukkoihin ilmoittautui 1 000 miestä. Saarenmaalla joukot tuhosivat paikallisia kartanoita ja surmasivat parikymmentä ihmistä, jotka olivat pääasiassa baltiansaksalaiseen yläluokkaan kuuluvia.


title: Saarenmaan kapina

text: Toimet kapinallisten kukistamiseksi aloitettiin heti kapinan alkaessa. Kuressaaressa oli 300 suojeluskuntalaista, joita komensi Karl Tamm. Heidän onnistui torjua useampi kapinallisten hyökkäysyritys kaupunkiin. Johan Laidoner lähetti hävittäjät Lembitin ja Lennukin paikanpäälle. laivoilla oli mukana 130 matruusia ja näitä joukkoja johti Lembitin kapteeni Jaan Klaar. Lisäksi apuun tuli 110 ratsumiestä Tallinnasta. Joukot kukistivat kapinalliset ensin Muhussa 18. helmikuuta ja ne nousivat maihin Orissaressa 20. helmikuuta. Klaarin johtamat joukot hyökkäsivät 21, helmikuuta Upaan, jossa kapinallisten joukot olivat juuri valmistautumassa hyökkäykseen Kuresaareen. Taistelussa kuoli 55 kapinallista ja yksi hallituksen sotilas. Pienempiä taisteluita käytiin vielä Vaiveressä ja Kellamäellä, jossa kuoli parikymmentä kapinallista. Neuvosto-Venäjä hyökkäsi virolaisia vastaan 22. helmikuuta uskoen Saarenmaan tilanteen heikentävän näitä ratkaisevasti, mutta hyökkäys ei tuottanut menestystä.


title: Saarenmaan kapina

text: Kapinan jälkeen kapinallisia oli kuollut yhteensä 163, he olivat tappaneet 22 siviiliä ja Viron hallituksen joukoista kaatui yksi ja haavoittui yksi. Paikalliset yritettiin riisua aseista mahdollisimman nopeasti. Tässä ei ilmeisesti onnistuttu, sillä vielä 7. maaliskuuta aseita vaadittiin annettuun määräaikaan mennessä, jonka jälkeen aseita piilossa pitäviä uhkasi kuolemanrangaistus. Saarenmaalle perustettiin tutkimuskomissio, jossa oli syyttäjän lisäksi upseereita ja sisäministeriön virkamiehiä. Lopulta sotaoikeus langetti 33 kuolemantuomiota. Kuolemaan tuomitut ammuttiin Kuressaaren torilla 6. maaliskuuta 1919. Pakkotyörangaistuksia annettiin 78 henkilölle. Ne olivat enimmäkseen 15-20 vuoden tuomioita. Lisäksi noin 90 henkilöä tuomittiin raipparangaistuksiin, joissa annettiin 15-20 raipan iskua. Tuomittujen lisäksi muutama kapinallinen ammuttiin näiden yrittäessä karkuun kun heitä vietiin sotaoikeuteen Kuresaareen. Myöhemmin vuonna 1919 Saarenmaalla järjestettiin mobilisaatio, mutta saarenmaalaisiin kohdistuneiden epäluulojen takia heistä ei koottu omaa yksikköään, vaan heidät hajautettiin muihin yksiköihin.


title: Lewan suojelualue

text: Lewan suojelualue sijaitsee Keniassa, Mount Kenyan pohjoispuolella, maan pääkaupungista Nairobista 250 kilometriä koilliseen. Lewa on Delia ja David Craigin perustama yksityinen suojelualue. Suojelualue työllistää 400 henkilöä, joista 150 on vartijoita. Suojelualue on 250 neliökilometrin laajuinen.


title: Lewan suojelualue

text: Vuonna 2013 Unescon maailmanperintökomitea laajensi vuonna 1997 mukaan listatun Mount Kenyan aluetta maailmanperintöluettelossa niin, että Lewan villieläinten suojelualue tuli osaksi maailmanperintökohdetta.


title: Lewan suojelualue

text: Lewan suojelualue on onnistunut hyvin sarvikuonojen suojelussa. Sarvikuonojen suojelutyötä on tehty Lewassa vuodesta 1984. Tällöin alueelle tuotiin 5 suippohuulisarvikuonoa ja 3 leveähuulisarvikuonoa. Vuonna 2010 suippohuulisarvikuonoja oli jo 65 ja leveähuulisarvikuonoja 32.


title: Lewan suojelualue

text: Toinen Lewan suojelualueella menestyvä uhanalainen laji on grevynseepra. Kaiken kaikkiaan Lewassa on nisäkäslajeja yli 70 ja lintulajeja yli 440.


title: Kingpin

text: Kingpin voi tarkoittaa seuraavia asioita:


title: Vladimir Vasin

text: Vladimir Aleksejevitš Vasin (; s. 9. tammikuuta 1947 Moskova) oli neuvostoliittolainen uimahyppääjä. Hän voitti vuoden 1972 kesäolympialaisissa Münchenissä miesten 3 metrin ponnahduslaudan kultaa. Hän oli aiemmin osallistunut kesäolympialaisiin vuonna 1964 ponnahduslaudassa ja vuonna 1968 sekä siinä että 10 metrin kerroshypyissä.


title: Tiibetinuunilintu

text: Tiibetinuunilintu ("Abrornis chloronotus") on uunilintujen heimoon kuuluva keskiaasialainen varpuslintu. Sen esiintymisalue käsittää Himalajan vuoriston sekä osia Kiinan Shaanxin, Yunnanin ja Sichuanin maakuntien alueista ja Tiibetin. Lajista tunnetaan kolme alalajia. John Edward Gray ja George Robert Gray kuvailivat lajin holotyypin Nepalin Katmandun laaksosta vuonna 1900.


title: Use the Man

text: Use the Man on yhdysvaltalaisen heavy metal -yhtye Megadethin toinen single yhtyeen seitsemänneltä studioalbumilta "Cryptic Writings". Kappale saavutti 15. sijan Yhdysvaltain Billboardin "Hot Mainstream Rock Tracks" -listalla.


title: Use the Man

text: Kappale kertoo miehestä, joka piikittää itseensä heroiinia ensimmäistä kertaa ja kuolee.


title: Tenofoviiri-emtrisitabiini

text: Tenofoviiri-emtrisitabiini on HIV-tartunnan ehkäisemiseen ja hoitoon tarkoitettu lääketuote, joka sisältää emtrisitabiiniä ja tenofoviiriä. Lääkettä myydään tuotenimellä Truvada.


title: Tenofoviiri-emtrisitabiini

text: Yhdysvaltojen Allergia- ja Tartuntatauti-Instituutin NIAI:n tutkimuksen mukaan Tenofoviiri-emtrisitabiini-yhdistelmälääkkeen päivittäinen käyttö vähensi HIV -tartunnan riskiä miestenvälisissä sukupuolisuhteissa 43,8 prosentilla.


title: Tenofoviiri-emtrisitabiini

text: Laajassa kansainvälisessä kliinisessä tutkimuksessa todettiin että lääkeohjeistusta tarkasti seuraavilla HIV-tartuntariski laski 72,8 prosentilla verrattuna plaseboa nauttineisiin.


title: Tenofoviiri-emtrisitabiini

text: Lääkeannosten hinta on noin 1000 Yhdysvaltain dollaria kuukaudessa.


title: Timorinuunilintu

text: Timorinuunilintu ("Seicercus presbytes") on uunilintujen heimoon kuuluva varpuslintu, joka elää Pienillä Sundasaarilla. Nimialalaji "presbytes" elää Timorilla, Ataurolla ja Rotilla, alalaji "floris" Floresilla. Edward Blyth kuvaili lajin holotyypin Timorista vuonna 1870.


title: Video Hits

text: Video Hits on Megadethin DVD, joka on julkaistu 11. tammikuuta 2005. Julkaisu sisältää kuusi yhtyeen musiikkivideota.


title: Sándor Tarics

text: Sándor (Alex(ander)) Tarics (23. syyskuuta 1913 Budapest, Itävalta-Unkari, nyk. Unkari – 21. toukokuuta 2016 San Francisco, Yhdysvallat) oli unkarilainen vesipalloilija ja olympiavoittaja.


title: Sándor Tarics

text: Tarics kuului Unkarin Berliinissä 1936 olympiakultaa voittaneeseen maajoukkueeseen. Hän pelasi alkulohkossa Unkarin 12–0-voittoon Maltasta päättyneessä ottelussa tehden neljä maalia.


title: Sándor Tarics

text: Hän päätti kilpauransa vuonna 1939 ja asui vuodesta 1948 lähtien Yhdysvalloissa, jossa toimi rakennesuunnittelijana muun muassa Eero Saarisen suunnittelemalle Gateway Archille.


title: Sándor Tarics

text: Tarics oli vanhin elossa ollut olympiavoittaja häntä tittelin haltijana edeltäneen pyöräilijä Attilio Pavesin kuoltua elokuussa 2011.


title: Sándor Tarics

text: Unkarin olympiakomitea ilmoitti 21. toukokuuta 2016 Taricsin kuolleen San Franciscossa 102-vuotiaana.


title: Intrepid

text: Intrepid tarkoittaa muun muassa seuraavia:


title: Patenttitrolli

text: Patenttitrolli tai patenttipeikko (engl. "patent troll") on halventava termi henkilöstä tai yhtiöstä, jonka hankkii patentteja haastaakseen muita yhtiöitä oikeuteen ja saadakseen siten voittoa.


title: Patenttitrolli

text: Jos patenttipeikoiksi määritellään kaikki tahot, jotka eivät vie patentoitua keksintöä eteenpäin, niiksi lukeutuvat myös useimmat Yhdysvaltojen yliopistot, patenttiholding-yhtiöt ja jotkut yksittäiset keksijät kuten Thomas Edison. Esimerkiksi suurilla yrityksillä on usein erilliset lisensointiosastot ja joskus erilliset patentti-holding-yhtiöt, jotka eivät itse keksi mitään. Suppeammassa merkityksessä patenttipeikoilla tarkoitetaan esimerkiksi lähinnä vain niitä patentti-holding-yhtiöitä, jotka eivät juurikaan osta patenttejaan oman konsernin yhtiöiltä, sekä vastaavia yksityishenkilöitä.


title: Patenttitrolli

text: Monien pienten keksijöiden on vaikea hyötyä keksinnöistään. He eivät välttämättä pysty kaupallistamaan keksintöjään eikä heillä ehkä ole riittäviä resursseja patenttiensa puolustamiseen. Tällöin patentin myyminen patenttipeikolle voi olla keino hyötyä keksinnöstä. Tämä kannustaa innovointiin ja edistää teknologiaa. Patenttipeikot voivat siis sekä edesauttaa että jarruttaa kehitystä. Siksi lait tulee säätää niin, että tasapainoillaan keksijöiden liian vähäisten kannustimien ja tuotantoa liiallisesti rajoittavien kielto-oikeuksien välillä. Esimerkiksi liian heikkojen keksintöjen patentoinnin sallivat lait voivat olla ongelma patenttipeikoista riippumatta.


title: Patenttitrolli

text: Patenttipeikoksi väitetyn Intellectual Ventures -yrityksen perustaja Nathan Myhrvold väitti nimityksen "patenttipeikko" käyttämisen olevan lähinnä suuryritysten taktiikka yksittäisten keksijöiden aseman heikentämiseksi.


title: Patenttitrolli

text: Patenttipeikoksi väitetyn Acacia-yrityksen päällikkö sanoo, että alan yritykset vain tasoittavat pelikenttää suurten yritysten sekä keksijöiden ja pienten patentinhaltijoiden välillä. Hänen mukaansa aiemmin suuret yritykset jyräsivät jälkimmäiset.


title: Patenttitrolli

text: Vuonna 2011 patenttipeikkojen suorat kustannukset yrityksille olivat Yhdysvalloissa 29 miljardia dollaria. Patenttipeikkojen neuvotteluaseman sanotaan olevan kohtuuttoman hyvä suhteessa heidän patenttiensa suojaamien keksintöjen merkitykseen väitetyn patentinloukkaajan tuotteessa. Tämän katsotaan lisäävän tuotteiden valmistamisen kustannuksia ja riskejä.


title: Patenttitrolli

text: Toisaalta jotkut pitävät mahdollisuutta ostaa, myydä ja lisensoida patentteja tehokkuutta tuottavana ja likviditeettiä lisäävänä, mikä lisäisi kannustinta keksiä ja patentoida. Patentteja lisensoivat tahot myös väittävät, että oikeuksien valvonnan keskittäminen siihen erikoistuneisiin yrityksiin lisää talouden tehokkuutta.


title: Patenttitrolli

text: Entinen liittovaltion tuomari Paul R. Michel sanoi haastattelussa vuonna 2011, että (patenttipeikkojen tuottamaa) ongelmaa liioitellaan suuresti. Hänen mukaansa Yhdysvaltojen patenttijärjestelmässä on monia ongelmia, esimerkiksi useimmat patenttipeikkojen loukkausoikeudenkäynnit koskevat pätemättömiä tai loukkaamattomia patentteja ja oikeudenkäynnit ovat hyvin hitaita. Silti hän katsoo patenttipeikkojen voivan lisätä patenttien arvoa ostamalla ne silloin kun valmistajat kieltäytyvät ostamasta niitä. Näin syntyvät patentinostomarkkinat voivat hyödyttää keksijöitä.


title: Patenttitrolli

text: Patenttien hyötyjä ja haittoja on myös vertailtu Bostonin yliopiston tutkimuksessa.


title: Patenttitrolli

text: Patentti tarkoittaa oikeuttaa kieltää tietynlaisten tuotteiden valmistus. Sen tarkoitus on kannustaa tuottamaan keksintöjä ja julkistamaan niitä patenttijulkaisuissa, mutta haittapuolena se saattaa lannistaa muita tuottamasta kyseistä teknologiaa käyttäviä hyödykkeitä tai jatkokehittelemästä patentin teknologiaa. Samat hyödyt ja haitat ovat myös patenttipeikoissa. Monesti keksijöiden ja pienyritysten on vaikea puolustaa keksintöjään suuria yrityksiä vastaan, mikä lannistaa näitä investoimasta teknologian kehittämiseen. Patenttipeikot auttavat tässä mutta vastaavasti vaikeuttavat muiden toimintaa. Kannattajiensa mielestä ne tasaavat pelikenttää pienten ja suurten toimijoiden välillää, vastustajiensa mielestä ne ovat liian vahvoja, suuryrityksiäkin vahvempia, tai ne käyttävät haitallisempia menetelmiä korvausten saamiseksi jälkeenpäin sen sijaan, että perisivät heti lisenssimaksuja. Toisaalta Yhdysvalloissa juridinen tilanne on vastaavasti korjaantunut patenttipeikoille epäedullisemmaksi.


title: Amatsukaze

text: Amatsukaze on ollut kolmen Japanin laivaston aluksen nimenä.


title: Kagerō

text: Kagerō on ollut usean Japanin laivaston aluksen nimenä.


title: Anthony Holloway

text: Anthony Holloway (s. 30. tammikuuta 1982 Massachusetts, Yhdysvallat) on homopornonäyttelijä. Hän aloitti uransa 19-vuotiaana videolla "Secret Desire" ja voitti vuonna 2003 "kuumimman versatile-esiintyjän" Grabby Awardin. Hän sai myös neljä muuta Grabby-ehdokkuutta vuosina 2002–2003.


title: Nord 1100 Noralpha

text: Nord 1100 Noralpha oli ranskalaisen Nord Aviation -lentokonetehtaan edeltäjän "Société Nationale de Constructions Aéronautiques du Nordin" valmistama Messerschmitt Bf 108 Taifunista kehitetty asevoimien yhteyslentokone. Sen ensilento oli vuonna 1944, ja niitä valmistettiin 200 kappaletta.


title: Nord 1100 Noralpha

text: Messerschmitt Bf 108:n piirustukset ja tuotanto oli siirretty Kolmannesta valtakunnasta Les Mureaux'ssa toimivaan ranskalaiseen "Société Nationale de Constructions Aéronautiques du Nord" -tehtaaseen vuonna 1942. Tehdas rakensi myös kaksi prototyyppiä Messerschmitt Me 208 -koneeta. Toinen näistä nimettiin vuonna 1944 Nord 1100 Noralphaksi.


title: Nord 1100 Noralpha

text: Koneesta kehitettiin Renault 6Q -moottorinen Nord 1101 -versio, jota myytiin Ranskan asevoimille nimellä Ramier. Yksi Nord 1104 Noralpha rakennettiin 240 hevosvoimaisen Potez 6DØ -moottorin varaan ja muutamaan 1101 Noralphaa asennettiin vielä vuonna 1959 Turbomeca Astazou -kaasuturbiini.


title: Jevgeni Bauer

text: Jevgeni Frantsevitš Bauer (ven. "Евгений Францевич Бауэр", 1865 – 22. heinäkuuta 1917) oli venäläinen elokuvaohjaaja. Hän ohjasi vuosina 1913–1917 noin 80 elokuvaa, joista likimain neljännes on säilynyt. Häntä pidetään tsaarinajan tärkeimpänä venäläisenä elokuvaohjaajana ja yhtenä aikansa parhaista koko maailmassa.


title: Jevgeni Bauer

text: Bauer tuli elokuvaan vasta lähes viisikymmenvuotiaana. Sitä ennen hän teki pitkän uran arvostettuna teatterilavastajana. Lavastajan ominaisuudessa hän astui vuonna 1912 myös elokuvaan, aluksi Aleksandr Drankovin yhtiön palvelukseen. Seuraavana vuonna syntyivät ensimmäiset ohjaukset, ja Bauer siirtyi päätoimisesti elokuvaan. Vuonna 1913 hänestä tuli Aleksandr Hanžonkovin yhtiön pääohjaaja. Bauerin maine kasvoi nopeasti ja hänestä kehkeytyi yksi Venäjän arvostetuimmista ja tuotteliaimmista ohjaajista. Uraa kesti vain neljä vuotta, sillä hän kuoli tapaturmaisesti elokuvan kuvauksissa vuonna 1917 vain hieman ennen lokakuun vallankumousta.


title: Jevgeni Bauer

text: Bauerin tunnetuimmat elokuvat ovat rakkauselokuvia, joskin tuotantoon kuuluu myös komedioita. Sosiaalisissa melodraamoissaan hän käsitteli usein luokkajakoa, rakkautta yli luokkarajojen ja sen mahdottomuutta. Tällaisia teoksia hänen säilyneessä tuotannossaan ovat esimerkiksi "Naissielun iltahämärä" (1913), "Mykät todistajat" (1914) ja "Suurkaupungin lapsi" (1914). Toista puolta hänen tuotannossaan edustavat mystiset elokuvat, joissa tuntuu venäläisen symbolismin vaikutus. Nämä elokuvat käsittelevät usein kuolemaa ja asetelmia joissa vainajat pitävät eläviä otteessaan. Näihin kuuluvat mm. elokuvat "Harhakuvia" (1915), "Kuoleman jälkeen" (1915) ja "Kuoleva joutsen" (1916).


title: Jevgeni Bauer

text: Bauerin elokuvat ovat yleensä sävyltään hyvin traagisia ja tunnelmaltaan haikean melankolisia. Hän kiinnitti ohjauksessa poikkeuksellisen paljon huomiota kuvalliseen kauneuteen. Bauer irrottautui varhain teatterillisesta ylöspanosta ja käytti elokuvissaan ajalleen poikkeuksellisen taitavasti tilaa, rytmiä, valaistusta ja kameranliikkeitä. Hänellä oli myös hyvä vainu näyttelijöiden suhteen, ja häntä pidetään suurimpien tsaarinajan elokuvatähtien Vera Holodnajan ja Ivan Mozžuhinin löytäjänä.


title: Jevgeni Bauer

text: Bauerin tuotanto voidaan liittää laajemmin 1900-luvun vaihteen taidevirtauksiin, kuten symbolismiin, dekadenssiin ja estetismiin. Hänen kuvallisessa tyylissään on nähty myös art nouveaun vaikutusta.


title: Jevgeni Bauer

text: Neuvostoaikana Baueria väheksyttiin, eikä hänen elokuviaan tunnettu lainkaan. Ne löydettiin uudestaan vasta perestroikan myötä 1980-luvulla. Nykyään häntä pidetään yleisesti yhtenä 1910-luvun parhaista elokuvaohjaajista koko maailmassa. Häntä on kuvattu myös ensimmäiseksi elokuvaohjaajaksi, joka mielsi itsensä taiteilijaksi sanan täydessä merkityksessä.


title: Arthur C. Miller

text: Arthur C. Miller (8. heinäkuuta 1895 Roslyn, Long Island, New York – 13. heinäkuuta 1970 Hollywood, Kalifornia) oli yhdysvaltalainen elokuvaaja.


title: Arthur C. Miller

text: Miller aloitti elokuvateollisuuden palveluksessa New Yorkissa ja työskenteli muun muassa Pathélla viikkouutiskatsausten kuvaajana. Miller siirtyi Hollywoodiin 1918, jossa jän toimi aluksi Famous Players-Laskyn palveluksessa ja oli muun muassa perustamassa yhtiön Islingtonin studiota Lontoossa. Vuonna 1931 Miller siirtyi Foxille, jolla työskenteli vuoteen 1950 saakka. Millerin oli tarkoitus olla kuvaajana "Afrikan kuningattaressa" (1951), mutta lääkäri totesi hänessä tuberkuloosin Millerin ottaessa rokotuksia kuvausmatkaa varten. Lääkärin suosituksesta Miller jätti kuvaustyöt pysyvästi, mutta hän toimi myöhemminkin satunnaisesti elokuva-alan tehtävissä.


title: Arthur C. Miller

text: Miller oli kaikkiaan seitsemän kertaa ehdolla parhaan kuvauksen Oscar-palkinnon saajaksi. Palkinnot hän sai elokuvista "Vihreä oli laaksoni" (1941), "Bernadetten laulu" (1943) ja "Anna ja Siamin kuningas" (1946).


title: Gottfried Reinhold Treviranus

text: Gottfried Reinhold Treviranus (4. helmikuuta 1776 Bremen – 16. helmikuuta 1837 Bremen) oli saksalainen naturalisti ja fysiologi. Hän oli lajien transmutaation kannattaja ja esitti transmutaation ajatuksen teoksessaan "Biologie; oder die Philosophie der lebenden Natur" vuonna 1802. Samoihin aikoihin myös Jean-Baptiste Lamarck esitti samanlaisia ajatuksia lajien kehittymisestä.


title: Gottfried Reinhold Treviranus

text: Treviranus on myös "biologia"-käsitteen isä Jean-Baptiste Lamarckin ohella, mutta hänestä riippumatta.


title: Charles Rosher

text: Charles Rosher (17. marraskuuta 1885 Lontoo, Iso-Britannia – 15. tammikuuta 1974 Lissabon, Portugali) oli brittiläinen elokuvaaja. Rosher sai parhaan kuvauksen Oscar-palkinnon kahdesti. Ensimmäisen palkintonsa hän jakoi Karl Strussin kanssa elokuvasta "Auringonnousu" (1927). Toisen palkintonsa hän sai elokuvasta "Elämän kevät" (1946) yhdessä Leonard Smithin ja Arthur E. Arlingin kanssa.


title: Tupakan mosaiikkivirus

text: Tupakan mosaiikkivirus eli TMV () on lähinnä koisokasveilla, erityisesti tupakoilla esiintyvä kasvivirus. Viruksen tartunta aiheuttaa kasvin lehdillä laikkuuntumista ja värimuutoksia, mistä nimi mosaiikkivirus.


title: Tupakan mosaiikkivirus

text: TMV oli ensimmäinen löydetty virus. Sen löysi venäläinen biologi Dimitri Ivanovski, hän suodatti bakteerisuodattimen läpi tupakan mehua ja totesi että suodatettu mehu pystyi edelleenkin saastuttamaan terveitä tupakanlehtiä, mutta piti sitä bakteerien tuottamana myrkkynä. Hän esitteli tuloksensa vuonna 1892 Pietarin tiedeakatemialle. Samoihin aikoihin hollantilainen Martinus Beijerinck teki samanlaisia kokeita, mutta hän julkaisi ne vasta kuusi vuotta myöhemmin vuonna 1898. Hän kuitenkin oli tullut siihen tulokseen että suodoksessa oli jotakin uuden tyyppistä taudinaiheuttajaa joka lisääntyi vai elävissä soluissa. Suodos oli steriili mutta se säilyi vuosia ifektointikykyisenä. Beijerinck kutsui tuntematonta taudinaiheuttajaa nimellä "contagium vivum fluidum" eli tarttuvaksi eläväksi nesteeksi.


title: Tupakan mosaiikkivirus

text: Beijerinckin ansiosta suodattimen läpäisystä tuli viruksen kriteeri ja hän lienee ensimmäisä jotka käyttivät sanaa virus suodatettavasta "infektiivisestä" tekijästä. Samankaltaisten suodosten katsottiin sisältävän "virusta" jota silloin pidettiin nestemäisenä. 1900-luvulla mikrobiologit alkoivat ajatella että että suodatettva taudinaiheuttaja olisi jonkinlainen molekyyli. Lopullinen läpimurto uudelle ajattelutavalle tapahtui kuitenkin vasta 1930-luvulla. 1935 yhdysvaltalainen kemisti Wendell Stanley yhdessä John Northropin kanssa onnistuivat kiteyttämään tupakan mosaiikkiviruksen, joka saostui liuoksesta neulasmaisina kiteinä. Työssään he käyttivät James Summerin kehittämiä menetelmiä proteiinien kityttämiseen. Tulos herätti aikanaan suurta huomiota siitä että miten taudinaiheuttaja pystyi kiteytymään elottomina kiteinä. Stanley piti niitä aluksi proteiinina. Englantilaiset tutkijat Frederick Bawden ja Norman Pirie selvittivät että ne sisälsivät proteiinin lisäksi nukleiinihappoa. He julkaisivat Nature-lehdessä tiedonannon vuonna 1938 "Kasviviruspreparaatti täysin kiteisessä tilassa".


title: Tupakan mosaiikkivirus

text: Vuonna 1939 saksalaiset tutlijat Gustav Kausche, Edgar Pfankuch ja Helmut Ruska julkaisivat ensimmäiset elektronimikroskooppikuvat TVM:stä. Se todettiin pitkiksi sauvoiksi joiden paksuus oli noin 15 µm ja pituus noin 300 µm.


title: Tupakan mosaiikkivirus

text: Wendell Stanley, John Northrop ja James Summer saivat vuonna 1946 Nobelin kemian palkinnon.


title: Tupakan mosaiikkivirus

text: TMV on mehulevintäinen RNA-virus. Se leivää myös siementen mukana. Sillä on yli 350 isäntäkasvia, joista useat kuuluvat koisokasveihin. Se pystyy tartuttumaan tomaatin, paprikan, tupakan, kurpitsan, pinaatin ja lisäksi monia koristekasveja. Virus voi säilyä kuivissa lehdissä vuosikymmeniä. 1960-luvulla tauti oli suhteellisen yleinen kasvihoneissa, mutta on vähentynyt kun viruksen kestävät lajikkeet ovat lisääntyneet.


title: Tupakan mosaiikkivirus

text: Kasvit ovat monesti kitukasvuisia, ja niiden lehdissä on kelta-vihermosaiikkikuvioita tai juovia ja pilkkuja. Oireet saattavat muistuttaa ravinnepuutosoiretta tai torjunta-aineen aiheuttamaa vika, ja varmaa diagnosia ei voi tehdä kuin ELISA-testillä tai elektronimikroskooppilla.


title: Tupakan mosaiikkivirus

text: Tauti leviää herkästi, jos sairaasta kasvista otetaan pistokkaita, veitsen mukana.


title: Tupakan mosaiikkivirus

text: Tautia torjutaan hävittämällä sairaat kasvit, käsittelemällä siemeniä lämmöllä, ja pitämällä huolta hygieniasta kasvien käsittelyn yhteydessä. Tupakanpolttajat saattavat tartuttaa tautia kasveihin.


title: Leila Danette

text: Leila Danette (23. elokuuta 1909 Jacksonville, Florida – 4. syyskuuta 2012) oli yhdysvaltalainen näyttelijä, joka aloitti uransa 67-vuotiaana esiintymällä "The Great White Hopessa". Hän esiintyi teatterin ohella myös televisiossa; hänet nähtiin vielä yhdeksänkymppisenä sarjoissa "Kova laki" ja "Hädän hetkellä". Elokuvia, joissa Danette on esiintynyt, ovat olleet "Garbon jäljillä" (1984), "Valtapeli" (1986), "Elämänä pakotie" (1988) ja "Aprilin juhlat" (2003). Näyttelijä vietti satavuotispäiviään vuonna 2009.


title: Leila Danette

text: Danette valmistui Morgan State Universitystä Baltimoressa ja Howard Universitystä Washingtonissa. Hän työskenteli opettajana Baltimoren peruskouluissa ja siirtyi sitten Washingtonin koulujärjestelmään.


title: Inderøy

text: Inderøy on Norjan kunta Pohjois-Trøndelagin läänissä. Inderøy sijaitsee niemimaalla Trondheiminvuonon pohjukassa Beitstadinvuonon ja Borgenvuonon välissä. Kunnan rajanaapureita ovat idässä Steinkjer ja Verdal, etelässä Leksvik, luoteessa Verran ja sen vesialueisiin rajoittuu etelässä Levanger.


title: Inderøy

text: Tammikuussa 2012 Mosvik liittyi Inderøyn kuntaan.


title: Aito Media

text: Aito Media on suomalainen elokuvia ja tv-ohjelmia tuottava yritys. Sen toimintaan kuuluvat pääsäännöllisesti dokumentaariset elokuvat, keskustelu- ja faktapohjaiset ohjelmat. Yritys aloitti toimintansa vuonna 2003 ja sillä on toimipisteet Helsingissä ja Tampereella. Yritys on tuottanut muun muassa ohjelmat" Venäjän halki 30 päivässä", "Poliisit" ja "Pelastushelikopteri". Uudempaa tuotantoa ovat esimerkiksi "Silkkitie 30 päivässä" ja "Suomensukuiset 30 päivässä".


title: Aito Media

text: Aito Median toimitusjohtaja on Ilkka Hynninen ja luova johtaja Eero Hietala.


title: Leka (Norja)

text: Leka on Norjan kunta Pohjois-Trøndelagin läänin luoteisosan saaristossa. Suurin kunnan saarista on Leka (57 km²). Sen itäpuolella on Austra, jonka länsiosa, Gutvik (38 km²) kuuluu Lekan kuntaan. Lekan saaren ympärillä on paljon pikkusaaria ja luotoja. Saaresta 12 km pohjoiseen sijaitsevat Hortaøyenen saaret ja 30 km luoteeseen Sklinnaøyene, joilla on suuria lunniyhdyskuntia ja paljon merimetsoja.


title: Lierne

text: Lierne on Norjan kunta Pohjois-Trøndelagin läänissä. Se on pinta-alaltaan Trøndelagin suurin, rajoittuen etelässä, idässä ja osin pohjoisessa Ruotsiin. Sen rajanaapureita Norjassa ovat Snåsa, Grong ja Røyrvik. Kunnan hallinto sijaitsee Sandvikan kylässä; taajamia kunnassa ei ole.


title: Roman Vlad

text: Roman Vlad (29. joulukuuta 1919 Tšernivtsi – 21. syyskuuta 2013) oli romanialaissyntyinen italialainen säveltäjä, pianisti ja musiikintutkija. Hän opiskeli Titus Tarnawskin sekä Liviu Russun johdolla Romaniassa ja sai diplomin pianonsoitossa. Hän muutti Roomaan vuonna 1938. Italiassa hän opiskeli Rooman Sapienza-yliopistossa ja Accademia Nazionale di Santa Ceciliassa; Italian kansalaisuuden hän sai 1951.


title: Roman Vlad

text: Vlad oli huomattava elokuvamusiikin säveltäjä; hänen säveltämänsä on esimerkiksi René Clairin "La Beauté du diablen" musiikki. Hänen tuotantoonsa kuitenkin kuului lisäksi myös muun muassa sinfonioita ja oopperoita. Hän kirjoitti kirjoja esimerkiksi dodekafonian historiasta, Stravinskista ja Dallapiccolasta.


title: Mosvik

text:
Mosvik on entinen Norjan kunta Pohjois-Trøndelagin läänissä. Se sijaitsi Trondheiminvuonon sisäosan länsipuolella Trondheiminvuonon ja Verrasundetin välisellä niemimaalla. Kunta rajoittui etelässä Leksvikiin, idässä Inderøyn vesialueeseen ja lännessä ja luoteessa Verraniin.
Mosvikin kunnassa oli 810 asukasta 1.1.2010. Se yhdistyi tammikuussa 2012 Inderøyn kuntaan.


title: Hinton (Alberta)

text: Hinton on 9 738 asukkaan (2006) kaupunki Albertan provinssissa Kanadassa. Se sijaitsee Athabascajoen jokilaaksossa, noin 81 kilometriä koilliseen Jasperista ja 284 kilometriä länteen provinssin pääkaupungista, Edmontonista.


title: Hinton (Alberta)

text: Kaupunki on nimetty Grand Trunk Pacific Railway -rautatieyhtiön ylivalvoja W. D. Hintonin mukaan.


title: Hinton (Alberta)

text: Hintonin asutuksen sijainti on vaihtanut paikkaansa kolmetoista kertaa. Kaikki asutuskeskukset ovat sijainneet nykyisten rautateiden linjauksilla, noin kahdentoista kilometrin matkalla.


title: Hinton (Alberta)

text: Vuonna 1870 suurin osa alueen intiaaniväestöstä kärsi vakavasta isorokkoepidemiasta ja suuri joukko oli matkalla Lac Ste. Anneen, josta oli tarkoitus hakea hoitoa sairastuneille. Saavuttuaan nykyisen Hintonin alueelle he joutuivat perustamaan isorokkoleirin (), jonne he jättivät sairaimmat matkalaiset. Ennen kuin apua saatiin leirille, moni sinne jäänyt oli menehtynyt.


title: Hinton (Alberta)

text: Kaupungin läpi kulki Jasper Trail, jota pitkin siirtolaiset matkasivat länteen. Vuonna 1888 Jack Gregg perusti Prairie Creek -puron (joka nykyisin tunnetaan Muskuta Creekin nimellä) lähelle turkiskauppa-aseman ja tarjosi palveluita reitillä matkaaville. 1900-luvun alussa Grand Trunk Pacific Railway rakensi mantereen ylittävää rautatietä alueen halki ja vuonna 1908 perusti rautatienrakentajille asuialueen aikaisemman turkiskauppa-aseman lähelle. Vuonna 1912 samainen yhtiö perusti toisen asuinalueen kolme kilometriä itään ensimmäisestä. Toinen rautatieyhtiö Canadian Northern Railway rakensi omaa ratalinjaansa samoihin aikoihin ja perusti noin viisi kilometriä itään Blissin rautatieaseman ja vuotta myöhemmin kauemmaksi itään Dalehurstin rautatieaseman, josta tuli myöhemmin Hintonin postitoimisto.


title: Hinton (Alberta)

text: Vuonna 1939 alueen väkiluku oli noin 1 000 asukasta, mutta taloudellisen taantuman vuoksi se lähes autioitui kymmenen vuotta myöhemmin. Seudulle perustettiin kaksi uutta kaupunkia (Drinnan ja Hinton), ja väkiluku kasvoi huomattavasti vuonna 1955 valmistuneen sellutehtaan aloitettua toiminnan. Nykyinen Hintonin kaupunki perustettiin 27. maaliskuuta 1957, kun vanha Hinton ja läheinen Drinnanin kylä yhdistettiin. Vuonna 1967 kaupungin väkiluku oli 4 467 asukasta ja vuonna 1980 hieman yli 8 000.


title: Hinton (Alberta)

text: Hintonin läpi johtava Yellowhead Highway on kaupungin tärkein tieliikenneväylä. Tie saa alkunsa Prince Rupertista ja päättyy Winnipegiin.


title: Hinton (Alberta)

text: Kaupungin sisäistä liikkennettä on hoitanut vuodesta 2007 alkaen Hinton Transit.


title: Hinton (Alberta)

text: Hinton/Jasper-Hintonin lentoasema sijaitsee 17,6 kilometriä kaupungista lounaseen. Kentältä lentävät lähinnä tilauslentoyhtiöt. Lähin reittiliikenteen lentoasema on Edmonton.


title: Hinton (Alberta)

text: Hintonin rautatieasemalla pysähtyy tarvittaessa VIA Railin mantereen halki kulkeva The Canadian.


title: Hinton

text: Hinton voi tarkoittaa seuraavia:


title: Bad Moon Rising

text: ”Bad Moon Rising” on yhdysvaltalaisen Creedence Clearwater Revival -yhtyeen kappale- ja hittisingle vuodelta 1969. Se ilmestyi myös samana vuonna julkaistulla albumilla "Green River". Singlen b-puolella oli samaiselle albumille kuuluva ”Lodi”. ”Bad Moon Rising” on CCR:n ainoa Britannian listaykköseksi noussut kappale.


title: Bad Moon Rising

text: Kappaleen kirjoittaja John Fogerty on kertonut, että ”Bad Moon Rising” sai inspiraationsa elokuvasta "Piru ja Daniel Webster", jossa hurrikaani pyyhkäisee suurimman osan kaupungista. Kappaleessa on erikoista se, että melodia on iloinen, mutta sanat puolestaan synkät. Tarinan loppu on jätetty avoimeksi – Fogertyn mukaan se, mitä laulussa ennustetaan, riippuu kuulijasta.


title: Bad Moon Rising

text: Kappale sisältää klassisen väärinkuullun rivin. Sanat ”There’s a bad moon on the rise” kuullaan usein väärin muodossa ”There’s a bathroom on the right”. John Fogerty kertoo itsekin alkaneensa vuosien mittaan laulaa rivin niillä sanoilla joka toisen kerran.


title: Bad Moon Rising

text: ”Bad Moon Risingista” ovat tehneet cover-version muun muassa Nirvana, Bruce Springsteen, Bo Diddley, Type O Negative ja 16 Horsepower.


title: Bad Moon Rising

text: Suomeksi kappaleen esitti ensimmäisenä Georg Liemola Kari Kuuvan tekstillä ”Nään huonon enteen” heti vuonna 1969. Myöhemmin kappaleesta ovat levyttäneet versionsa Kari Peitsamo Revival (”Paha kuu nousee”, 1983), Tuomari Nurmio (”Paha kuu”, 1989) ja Pauli Virta (”Julma kuu”, 1994). Lisäksi saman Tuomari Nurmion tekstin levytti vuonna 1993 Jussi Raittinen.


title: Bad Moon Rising

text:
A-puoli
B-puoli


title: Matheus

text: Matheus Leite Nascimento, yleensä vain Matheus (s. 15. tammikuuta 1983 Ribeirópolis, Brasilia) on brasilialainen jalkapalloilija. Hän edustaa ukrainalaista Dnipro Dnipropetrovskia ja on pelipaikaltaan hyökkääjä.


title: Matheus

text: Pelattuaan ammattilaisuransa ensimmäiset vuodet Associação Olímpica de Itabaianassa ja Futebol Clube do Marcossa Matheus siirtyi vuoden 2006 tammikuussa portugalilaiseen Sporting Clube de Bragaan. Hän pelasi puolikkaalla kaudella yhteensä neljässä ottelussa.


title: Matheus

text: Kauden 2006–2007 jälkimmäisen puoliskon hän pelasi lainasopimuksella Beira-Marissa. Hän aloitti myös seuraavan kauden 2007–2008 lainalla, tällä kertaa Vitória Setúbalissa. Hyvien peliesitystensä jälkeen hän sai kuitenkin kutsun takaisin Bragaan kauden puolivälissä.


title: Matheus

text: Kaudella 2009–2010 Matheus pelasi 30 ottelussa, kun Braga sijoittui lopulta toiseksi maan pääsarjassa, joka oli joukkueen historian paras kauden päätös. Mestaruuden vei nimiinsä lissabonilainen Benfica viiden pisteen erolla Bragaan.


title: Matheus

text: Joukkue aloitti kauden 2010–2011 loistokkaasti, kun se varmisti tiensä ensi kertaa historiassaan Mestarien liigan lohkovaiheeseen. Matheus teki pudotuskierroksen ensimmäisessä osaottelussa ottelun ainoan osuman, kun Braga kaatoi kotonaan espanjalaisen Sevillan 1–0. Braga eteni lopulta otteluparista jatkoon yhteismaalein 5–3.


title: Matheus

text: 23. marraskuuta 2010 pelatussa Mestarien liigan ottelussa englantilaista Arsenalia vastaan hän teki kaksi maalia. Ottelu päättyi Bragan 2–0-voittoon, ja piti täten joukkueen tiukasti kiinni taistelussa jatkopaikasta pudotuspeleihin.


Jalkapallon Mestarien liigan kauden 2010–2011 pudotuspelit pelattiin 15. helmikuuta – 28. toukokuuta 2011. Pudotuspelien kaikki ottelut pelattiin kaksiosaisina, paitsi loppuottelu, joka pelattiin yksiosaisena Wembley Stadiumilla, Lontoossa.


title: Mestarien liigan kauden 2010–2011 pudotuspelit

text: Pudotuspelien ensimmäiselle kierrokselle selvisivät lohkojen ensimmäiseksi ja toiseksi sijoittuneet, yhteensä 16 joukkuetta. Ensimmäisellä kierroksella samaan ottelupariin ei voi päästä kahta joukkuetta samasta maasta. Puolivälieristä lähtien arvonta on vapaa.


text: Pudotuspeleissä joukkue, joka johtaa kahden ottelun jälkeen otteluiden yhteistuloksen perusteella etenee seuraavalle kierrokselle. Jos pudotuspeleissä joukkueiden yhteistulos kahdesta ottelusta on tasan, eikä kumpikaan etene jatkoon vierasmaalisäännön turvin, pelataan yhteensä 30 minuutin jatkoaika, kaksi kertaa 15 minuuttia. Jos ottelu on edelleen tasan jatkoajan jälkeen, seuraa rangaistuspotkukilpailu. Jatkoajalla vierasmaalisääntöä ei oteta huomioon.


text: Kaikki pudotuspelivaiheen otteluparien arvonnat suoritetaan UEFA:n pääkonttorissa Nyonissa, Sveitsissä.


text: Ensimmäisen pudotuspelikierroksen arvonta suoritettiin 18. joulukuuta 2010. Ensimmäiset osaottelut pelattiin 15./16. ja 22./23. helmikuuta 2011. Toiset osaottelut pelataan 8./9. ja 15./16. maaliskuuta 2011.


text: Toisen ja kolmannen pudotuspelikierroksen arvonta suoritettiin 18. maaliskuuta 2011. Arvonta oli tästä lähtien vapaa, joka mahdollisti samasta maasta tulevien joukkueiden kohtaamisen. Ensimmäiset osaottelut pelataan 5. ja 6. huhtikuuta 2011. Toiset osaottelut pelataan 12. ja 13. huhtikuuta 2011.


text: Ensimmäiset osaottelut pelataan 26. ja 27. huhtikuuta 2011. Toiset osaottelut pelataan 3. ja 4. toukokuuta 2011.


text: Loppuottelu pelataan Lontoossa Wembley Stadiumilla 28. toukokuuta 2011.


title: Tanágra

text: Tanágra () on Kreikan kylä ja samanniminen kunta (Δήμος Τανάγρας, "Dímos Tanágras"), joka sijaitsee Boiotian alueyksikössä Keski-Kreikan alueella. Koko kunnan pinta-ala on 457,9 neliökilometriä ja väkiluku 19 432. Varsinaisen Tanágran kylän väkiluku on 702 (vuonna 2011). Kunnan kuntakeskus on Schimatári.


title: Tanágra

text: Tanágran kylä sijaitsee Boiotian itäosassa linnuntietä noin 20 kilometriä itään Thívan kaupungista ja noin 16 kilometriä etelälounaaseen Chalkídan kaupungista. Se on ottanut nimensä antiikin aikaisesta Tanagran kaupungista.


title: Tanágra

text: Antiikin Tanagra sijaitsi noin viisi kilometriä itäkaakkoon nykyisestä kylästä. Se tunnettiin hellenistisellä kaudella erityisesti niin kutsutuista tanagralaisista pienoispatsaista.


title: Tanágra

text: Nykyinen kylä on syntynyt eri paikkaan myöhemmin. Sen alkuperäinen nimi oli "Vrátsi" (Βράτση). Kylä nimettiin uudelleen antiikin aikaisen kaupungin mukaan vuonna 1915. Kylän koillispuolella sijaitsee Tanágran sotilaslentokenttä.


title: Tanágra

text: Nykyinen Tanágran kunta muodostui, kun Tanágra, Dervenochória, Oinófyta ja Schimatári yhdistyivät vuoden 2011 alussa Kallikrates-suunnitelman mukaisesti.


title: Tanágra

text: Vuoden 2011 kuntauudistuksesta lähtien Tanágran kunta muodostuu neljästä kunnallisyksiköstä, jotka vastaavat uudistusta edeltäneitä kuntia. Kunnallisyksiköt sekä niihin kuuluvat kylä- ja kaupunkiyhdyskunnat ja asutukset ovat:


title: Bakkheios Tanagralainen

text: Bakkheios Tanagralainen (, 300 eaa.) oli ensimmäisiä Hippokrateen teosten kommentaarien kirjoittajia. Hän asui Tanagrassa Boiotiassa. Hän oli Herofiloksen seuraaja ja Filinos Koslaisen aikalainen, mistä voidaankin päätellä hänen eläneen 300-luvulla eaa. Hänen kirjoituksistaan on jäljellä ainoastaan palasia, jotka ovat lähinnä hänet useasti maininneiden Erotianoksen ja Galenoksen säilyttämiä.


title: Ivanhoe (täsmennyssivu)

text: Ivanhoe tarkoittaa muun muassa seuraavia:


title: Andromakhos

text: Andromakhos () voi tarkoittaa seuraavia henkilöitä:


title: Steve Thomas (juontaja)

text: Steve Thomas (s. 1952) on yhdysvaltalaisen kirjailija ja televisiojuontaja Stephen Thomasin työtehtävissään käyttämä nimi. Thomas juontaa parhaillaan Discoveryn Planet Green -kanavalla esitettävää "Renovation Nation" -ohjelmaa. Hän oli Public Broadcasting Servicen (PBS) "This Old House" -sarjan juontaja vuodesta 1989 vuoteen 2003.


title: Steve Thomas (juontaja)

text: Thomas sai 1997–1998 Daytime -palkinnon työstään "This Old House" -sarjassa sekä lisäksi hän on saanut yhdeksän ehdokkuutta samassa 'Outstanding Service Show Host' -kategoriassa.


title: Söderström

text: Söderström (ruotsia, "etelävirta") tarkoittaa seuraavia:


title: DST

text: DST voi tarkoittaa seuraavia:


title: Ugandanuunilintu

text: Ugandanuunilintu ("Seicercus budongoensis") on uunilintujen heimoon kuuluva keskiafrikkalainen varpuslintu. Sen esiintymisalue ulottuu eteläisestä Kamerunista ja Päiväntasaajan Guinean pohjoisosista Koillis-Gaboniin ja Luoteis-Kongoon, josta Zairen itäosiin, Ugandaan ja läntiseen Keniaan. David Seth-Smith kuvaili lajin holotyypin Länsi-Ugandan Budongon metsäalueelta vuonna 1907.


title: David Seth-Smith

text: David Seth-Smith (1875 – 1963) oli brittiläinen lintutieteilijä, lintumaalari, kirjailija ja radiotoimittaja.


title: David Seth-Smith

text: Seth-Smith toimi Zoological Society of Londonin nisäkäs- ja lintuosaston kuraattorina, ja toimitti British Ornithologists' Clubin lehteä. Hän toimitti BBCn lapsille suunnattua radion luonto-ohjelmaa "The Zoo Man".


title: David Seth-Smith

text: 1945 hänet valittiin Royal Zoological Societyn jäseneksi. Hän oli British Ornithologists' Unionin jäsen, New York Zoological Societyn kunniajäsen sekä American Ornithologists' Unionin kirjeenvaihtajajäsen.


title: David Seth-Smith

text: Seth-Smith nimesi linnuista ugandanuunilinnun ("Phylloscopus budongoensis") vuonna 1907.


title: Seinäjoen kaupunginvaltuusto

text: Seinäjoen kaupunginvaltuusto on Seinäjoen kaupungin kunnanvaltuusto ja ylin päättävä elin. Kaupunginvaltuustossa on 51 jäsentä, jotka on valittu neljän vuoden toimikaudeksi kansanvaalilla.


title: Seinäjoen kaupunginvaltuusto

text: Kaudella 2017-2021 valtuuston kolme suurinta puoluetta ovat Suomen Keskusta (19), Kokoomus (15), SDP (8). Valtuuston puheenjohtajana toimii Kimmo Heinonen (kok), joka vasta kolmantena historiansa aikana on johtanut sekä valtuustoa ja hallitusta. Varapuheenjohtajina toimii edellisen kauden puheenjohtaja Kati Ojaniemi (kesk) sekä Aarne Heikkilä (sd).


title: Seinäjoen kaupunginvaltuusto

text: Kaudella 2013-2017 valtuuston kolme suurinta puoluetta olivat Suomen Keskusta (18), Kokoomus (16), SDP (8). Valtuuston puheenjohtajana toimi historian toinen nainen Kati Ojaniemi (kesk), varapuheenjohtajina silloin entinen kansanedustaja kunnallisneuvos Pertti Mäki-Hakola (kok) ja maakuntaneuvos Aarne Heikkilä (sd). Uudessa valtuustossa oli 22 uutta valtuutettua.


title: Seinäjoen kaupunginvaltuusto

text: Kaudella 2009–2012 valtuuston kolme suurinta puoluetta olivat Kokoomus (17 paikkaa), Suomen Keskusta (17) ja SDP (10). Jäsenistä naisia oli 12 ja miehiä 39. Valtuuston puheenjohtajana toimi Raimo Ristilä (kok), varapuheenjohtajina Jukka Vihriälä (kesk) ja Aarne Heikkilä (sd).


title: Seinäjoen kaupunginvaltuusto

text: Seinäjoen kaupunginvaltuusto kokoontui ennen Kauppalantalossa, mutta Alvar Aallon suunnitteleman Aaltokeskuksen valmistuttua 60-luvulla valtuusto siirtyi uuteen kaupungintaloon. Nykyisin kaupungintalon valtuustosali uhkaa jäädä pieneksi. Seinäjoen kaupungin hallintoon on liittynyt vuosien saatossa Seinäjoen maalaiskunta sekä Nurmon, Peräseinäjoen ja Ylistaron kunnat.


title: Seinäjoen kaupunginvaltuusto

text: Kaupunginvaltuusto valitsee kaupunginhallituksen 2-vuotis kaudeksi kerrallaan. Kaupunginhallitusta pisimpään on johtanut Kimmo Heinonen. Hallituksessa on 13 jäsentä. Kaupunginhallitus johtaa Seinäjoen kaupungin hallintoa ja valmistelee valtuuston käsittelemät asiat, panee ne täytäntöön ja vastaa kaupungin hallinnosta ja taloudesta. Kaupunginhallitus valvoo kunnan etua, päätösten lainmukaisuutta, edustaa kuntaa ja käyttää sen puhevaltaa. Hallitus valitsee keskuudestaan kaupunkisuunnittelujaoston ja henkilöstöjaoston. Hallitus kokoontuu vanhassa Alvar Aallon suunnittelemassa käräjäsalissa, joka on muutettu kaupunginhallituksen käyttöön, vanhan kokoustilan käydessä pieneksi.


title: Seinäjoen kaupunginvaltuusto

text: Lisäksi valtuusto valitsee eri lautakunnat, joita Seinäjoella ovat: Elivoimalautakunta, Sivistyslautakunta, Hyvinvointilautakunta, Sosiaali ja terveyslautakunta, Kaupunkuympäristölautakunta, Tarkastuslautakunta, Keskusvaalilautakunta ja Lupa-Asiainlautakunta. Muita tunnettuja valtuutettuja


title: Grits

text: Grits on karkeista maissijauhoista tehty suolainen puuro tai velli, joka on suosittu ruoka Yhdysvaltojen eteläisissä osavaltioissa. Sitä syödään aamiaisella voin tai siirapin kera, lounaalla juuston ja päivällisellä kinkun ja ”punasilmäkastikkeen” () kera. Tämä ohut kastike tai liemi tehdään sianlihan rasvaisesta paistoliemestä ja mustasta kahvista. Kinkku ja punasilmäkastike oli tarinan mukaan Elvis Presleyn mieliruokaa.


title: Grits

text: Italialaista polentaa muistuttava grits voidaan keittää veteen, maitoon tai suolaiseen liha- tai kasvisliemeen.


title: Surmakäärme

text: Surmakäärme ("Acanthopis antarcticus") on myrkkytarhakäärmeisiin kuuluva pienehkö laji.


title: Surmakäärme

text: Surmakäärmettä elää Australiassa lukuun ottamatta Tasmaniaa ja eteläistä Australiaa. Surmakäärme suosii kallionkoloja, mutta yöllä se tulee teille lämmittelemään.


title: Surmakäärme

text: Surmakäärmeen ravinto koostuu pääasiassa pienjyrsijöistä. Surmakäärme kaivautuu hiekan alle ja jää odottamaan saalista. Surmakäärme houkuttelee saaliinsa sen lähelle heiluttamalla sen muusta vartalosta poikkeavaa kapeaa häntää, joka näyttää toukalta.


title: Surmakäärme

text: Surmakäärme kasvaa 40–60 cm ja painaa 2–4 kg. Surmakäärmeen nahka on joko punertava tai punakeltaruskea.


title: Surmakäärme

text: Surmakäärmeen myrkky on ihmiselle tappavaa ilman hoitoa. Myrkky on yhtä vahvaa kuin mambojen myrkky. Surmakäärme on maailman kymmenen myrkyllisimmän käärmeen joukossa. Sen myrkkyhampaat ovat käärmeen koosta riippuen 0,5–3 cm pitkät. Myrkkyyn on olemassa vasta-aine.


title: Surmakäärme

text: Surmakäärme on hyvin aggressiivinen eikä epäröi purra ärsytettynä. Nimi tuleekin englannin kielisestä nimestä "death adder" eli surmakyy.


title: Høffding

text: Høffding on seuraavien henkilöiden sukunimi:


title: Ussurinuunilintu

text: Ussurinuunilintu ("Seicercus tenellipes") on uunilintujen heimoon kuuluva itäaasialainen varpuslintu. Sen esiintymisalue käsittää Venäjän kaakkoisosan, Kiinan koillisnurkan ja Korean niemimaan pohjoisosan. Se on muuttolintu, joka talvehtii Kaakkois-Aasiassa. Robert Swinhoe kuvaili lajin holotyypin Kiinan Fujianin Xiamenista vuonna 1860.


title: Yunnaninuunilintu

text: Yunnaninuunilintu ("Seicercus klossi") on uunilintujen heimoon kuuluva kaakkoisaasialainen varpuslintu. Sen esiintymisalue käsittää Kiinan etelä- ja kaakkoisosat, Myanmarin, Thaimaan ja Indokiinan. Lajista tunnetaan viisi alalajia. Eugene William Oates kuvaili lajin holotyypin Etelä-Myanmarin Tenasserimin Mount Muleyitilta vuonna 1889.


title: Eugene William Oates

text: Eugene William Oates (31. joulukuuta 1845 Sisilia – 16. marraskuuta 1911) oli englantilainen lintutieteilijä.


title: Eugene William Oates

text: Oates opiskeli Bathissa Englannissa. Hän työskenteli siviilihallinnon virkamiehenä Intiassa ja Burmassa vuosina 1867–1899. Jäätyään eläkkeelle hän palasi Englantiin, ja oli laatimassa luetteloa Natural History Museumin linnunmunakokoelmista ("Catalogue of the collection of birds' eggs in the British museum (Natural history)"). Vuosina 1898–1901 Oates toimi British Ornithologists' Unionin sihterinä.


title: Eugene William Oates

text: Linnuista Oates nimesi yunnaninuunilinnun ("Phylloscopus davisoni") vuonna 1889.


title: Idänvuoritiltaltti

text: Idänvuoritiltaltti ("Phylloscopus sindianus") eli aiemmalta nimeltään vuoritiltaltti on uunilintujen heimoon kuuluva aasialainen varpuslintu. Aiemmin vuoriuunilintu ("P. sindianus") jaettiin kahteen alalajiin "sindianus" ja "lorenzii". Sittemmin nämä on erotettu kahdeksi lajiksi idänvuorilintu "P. sindianus" ja vuorilintu "P. lorenzii". Isänvuorilintu elää Tienšanin eteläosista ja Tadžikistanista itään Karakorumiin, sekä Pakistanin ja Intian pohjoisosien Himalajalle. Vuorilintu elää lännempänä, Kaukasukselta Koillis-Turkkiin ja Luoteis-Iraniin. Aikaisemmin laji luokiteltiin tiltaltin alalajiksi. William Edwin Brooks kuvaili lajin holotyypin Pakistanin Sindhin Sukkurista vuonna 1879.


title: Ylänköuunilintu

text: Ylänköuunilintu ("Phylloscopus affinis") on uunilintujen heimoon kuuluva aasialainen varpuslintu. Se elää Himalajan rinteillä Pakistanin pohjoisosista ja Kashmirista itään Kiinan lounais- ja keskiosiin. Samuel Tickell kuvaili lajin holotyypin Intian Bengalin Barabhumista ja Biharin Dhalbhumista vuonna 1833.


title: Arabiankerttu

text: Arabiankerttu ("Curruca leucomelaena") on kerttujen heimoon kuuluva varpuslintu. Se elää Punaisenmeren rannikoilla Aravan laaksossa Israelin ja Jordanian rajalla, Saudi-Arabian luoteisosista etelään Jemeniin ja Omaniin, Kaakkois-Egyptistä etelään Eritrean kaakkoisosiin, sekä Djiboutissa ja Pohjois-Somaliassa. Lajista tunnetaan neljä alalajia. Wilhelm Hemprich ja Christian Gottfried Ehrenberg kuvailivat lajin holotyypin Saudi-Arabian Midyanista vuonna 1833.


title: Kuroshio

text: Kuroshio voi tarkoittaa seuraavia asioita:Kuroshio on ollut neljän Japanin laivaston aluksen nimenä.


title: Cà Maun lentoasema

text: Cà Maun lentoasema () on pieni lentoasema Cà Maun maakunnassa Etelä-Vietnamissa. Lentoaseman rakensi Ranskan Indokiina, alussa kentän nimi oli "Moranc Airfield" ja kiitotie 400 metriä pitkä. Lentoasemalta on yhteys Hồ Chí Minhin kaupunkiin Tan Son Nhatin kansainväliselle lentoasemalle.


title: Uikkukanat

text: Uikkukanat eli uimarikanat ("Heliornithidae") kurkilintujen lahkoon kuuluva vesilintuheimo, johon kuuluu kolme sukua ja kolme lajia. Heimon lajien elintavat tunnetaan puutteellisesti. Niiden ravinto koostuu lähinnä pikkueläimistä. Kaikki lajit ovat arkoja ja harvoin nähtäviä lintuja, joita tavataan Afrikan, Amerikan ja Kaakkois-Aasian trooppisilla ja subtrooppisilla alueilla.


title: Uikkukanat

text: Uikkukanojen pituus on lajista riippuen 30-59 senttiä. Ne ovat keski- ja suurikokoisia lintuja. Koiraat ovat naaraita kookkaampia. Suurin laji on afrikanuikkukana, pienin amerikanuikkukana. Uidessaan uikkukana muistuttaa lähinnä uikkua. Maalla uikkukanat muistuttavat jonkin verran kyyhkyrääkkiä, aurinkokurkea. tai ankkaa. Niillä on samanlaiset jalat kuin nokikanoilla. Uimarikanoilla ei ole räpylöitä, vaan jokaisen varpaan ympärillä on räpyläliuskat. Liuskojen ansiosta uimarikanat ovat hyviä uimareita, mutta pystyvät liikkumaan myös maalla melko vaivattomasti. Jalat ovat kirkasväriset. Amerikanuikkukanalla ne ovat mustavalkoraitaiset, afrikanuikkukanalla kirkkaanpunaiset ja aasianuikkukanalla vihreät, tosin sen räpyläliuskat ovat keltaiset. Uikkukanalajit ovat muutoinkin erivärisiä. Amerikanuikkukana on päältä oliivinruskea ja päältä valkoinen, vatsapuolelta valkoinen. Päässä on myös valkoinen raita. Nokka on kirkkaanpunainen. Paljon suuremmalla aasianuikkukanalla nokka on sitä vastoin keltainen, afrikanuikkukanalla kirkkaanpunainen. Afrikanuikkukanan selässä on muista lajeista poiketen valkoisia täpliä. Pyrstö on pitkä ja jäykkä.


title: Uikkukanat

text: Kaikki uikkukanat elävät trooppisilla tai subtrooppisilla alueilla. Niitä tavataan Keski- ja Etelä-Amerikassa, Kaakkois-Aasiassa ja Afrikassa. Kukin laji elää omalla mantereellaan. Kaikki lajit ovat paikkalintuja, eivätkä tee säännöllisiä muuttoja. Uikkukanat eivät ole missään kovin runsaslukuisia. Afrikan- ja amerikanuikkukana luokitellaan elinvoimaisiksi, mutta aasianuikkukana on vaarantunut laji.


title: Uikkukanat

text: Elinympäristöä ovat etupäässä metsien tai tiheän kasvillisuuden reunustamat joet, järvet ja suot.


title: Uikkukanat

text: Kaikki uikkukanat ovat arkoja ja vaikeasti tarkkailtavia. Ne viettävät niin hiljaista ja piileksivää elämää, että jopa lintutieteilijät ovat saattaneet asua vuosia niiden lähettyvillä havaitsematta merkkejä lintujen olemassaolosta. Uikkukanoja näkee kaikkein useimmin vedessä, mutta ne viettävät myös tuntemattoman suuruisen ajan maalla piileskelemässä kasvillisuudessa. Uimarikana lähtee varsin vastahakoisesti piilopaikastaan. Kun lintu lopulta lähtee sieltä, se pinkoo vedenpintaa myöten nokikanan tavoin osittain juosten, osittain lentäen kadotakseen sitten vastarannalle kasvillisuuden suojiin. Uikkukanat lentävät vain harvoin. Lentoon lähtiessään uikkukana juoksee vedenpinnan poikki, ennen kuin nousee ilmaan. Häirittynä ne yleensä pakenevat ryntäämällä aluskasvillisuuden sekaan tai uimalla pois niin, että vain pää ja niska näkyvät. Hätyytetty uikkukana voi kiivetä myös puuhun metrinkin korkeuteen. Kiipeämistä helpottavat tukea antavat jäykät pyrstösulat, terävät kynnet sekä ranteessa oleva pieni kiipeämistä auttava kyhmy.


title: Uikkukanat

text: Uikkukanan ääntely koostuu erilaisista haukunnoista sekä kuplintaa ja murinaa muistuttavista äänistä, jotka liittyvät reviirin puolustamiseen ja soidinmenoihin. Muutoin ne ovat enimmäkseen hiljaa.


title: Uikkukanat

text: Uikkukanat ruokailevat yleensä aamulla ja illalla matalassa vedessä. Ravinto koostuu pikkueläimistä, etupäässä hyönteisistä, etanoista ja muista nilviäisistä, äyriäisistä, madoista, sammakoista ja niiden nuijapäistä.. Ne syövät ainakin satunnaisesti siemeniä ja muuta kasviravintoa, ehkä myös pieniä kaloja. Saalistustavoista tiedetään vain vähän. Uikkukanojen on nähty noukkivan hyönteisiä vesikasveilta. Lintujen mahalaukusta löydetyn mudan ja hiekanjyvästen perusteella niiden on päätelty hakevan ravintoa myös pohjalta.


title: Uikkukanat

text: Kaikilla Uikkukanapareilla joen rannalla oma reviiri, jolla pari pysyttelee tiiviisti, vaikka naapurireviirille olisi matkaa useita kilometrejä. Ne lisääntyvät sadekaudella, kuitenkin vasta pahimpien tulvien mentyä ohitse. Pesän ne rakentavat tavallisesti noin kahden metrin korkeuteen matalalle oksalle tai pensaalle, mutta pesäpaikka voi olla myös tulvan synnyttämällä kasaumalla. Pesä on laakea, läpimitaltaan 30 senttiä pitkä. Sen rakennusaineena käytetään risuja ja ruokoja, vuorauksessa heinänkorsia ja ruokojen lehtiä. Aasianuikkukananaaras munii 5-7 munaa, afrikan- ja amerikanuikkukana yleensä kaksi munaa. Uikkukanan lähes pyöreät munat ovat kermankeltaisia punaruskean tai purppuranvärin kirjomia. Amerikanuikkukanakoirailla on kyljissään ihopoimut, joilla se pystyy kuljettamaan kahta poikasta vedessä ja ilmassa. Koiras kantaa sokeat ja avuttomat poikasensa pesästä jo ennen kuin niiden silmät ovat ehtineet avautua. Poikaset ovat niin kehittymättömiä koska ne kuoriutuvat jo 10-11 päivän haudonnan jälkeen. Ei vielä toistaiseksi tiedetä onko samaa kykyä myös muilla lajeilla. Afrikanuikkukana munii amerkikanuikkukanan tavoin vain kaksi munaa, mutta suuremman munamäärän omaavalla aasianuikkukanalla se on epätodennäköisempää. Amerikanuikkukanoilla molemmat vanhemmat hautovat. Ainakin afrikanuikkukanoilla naaraiden on huomattu pysyvän poikasten seurassa.


title: Uikkukanat

text: Uikkukanojen sukulaisuussuhteet muihin lintuihin olivat pitkään epäselviä. Nykyään ne luokitellaan kurkilintuihin. Uikkukanojen elintavat ja monet rakennepiirteet ovat samanlaiset kuin rantakanoilla, jopa niiden loiset ovat sukua keskenään. Rantakanat saattavatkin olla uikkukanojen lähimpiä nykyään eläviä sukulaisia. Heimojen kehityslinjojen on arvioitu eronneen toisistaan noin 43 miljoonaa vuotta sitten. Biokemialliset tutkimukset voivat viitata myös lähisukulaisuuteen kotilokurkien kanssa. Uikkukanojen jakamista kahteen alaheimoon on ehdotettu. Luokituksessa aasian- ja afrikanuikkukana muodostaisivat yhdessä "Podicinae"-alaheimon ja amerikanuikkukana olisi "Heliornithinae"-alaheimon ainoa edustaja.


Koripallon miesten SM-sarjakausi 1962–1963 oli 23. kausi, jolloin pelattiin miesten koripallon Suomen mestaruudesta. Sarjakausijärjestelyjen takia kausi pelattiin kaksiosaisena, eikä syyskautena yksikään joukkue pudonnut. Kauden päätteeksi Helsingin Kisa-Toverit voitti Suomen mestaruuden.


title: Koripallon miesten SM-sarjakausi 1962–1963

text: Vuoden -62 syyskierroksen ottelut jäivät voimaan kaudelle 1962-1963.HKT:n joukkue: Jaakko Manssila, Martti Liimo, Kari Liimo, Raimo Vartia, Jorma Neva-aho, Teijo Finneman, Kari Nyqvist, Matti Köli, Pertti Risku, Heikki Lehtinen, Pertti Hurme, Kalevi Raunio.


title: Tag Adams

text: Tag Adams (s. 4. huhtikuuta 1972 Lancaster, Pennsylvania) on yhdysvaltalainen homopornonäyttelijä.


title: Tag Adams

text: Adams aloitti uransa vuonna 1994 nimellä Chet Roberts, mutta keskeytti sen pian (Chet Roberts oli aikoinaan Pennsylvanian Hanoverissa ollut hänen koulukiusaajansa nimi). Adams vetäytyi silloisen poikaystävänsä kanssa Winchesteriin, Virginiaan, mutta poikaystävä rohkaisi häntä palaamaan aikuisviihdealalle. Paluu tapahtuikin 2000-luvun alussa; entisestä twinkistä oli kuitenkin tullut lihaksikkaampi ja karvaisempi. Adams tunnetaan elokuvien bottom-osapuolena.


title: Tag Adams

text: Adams oli tähtenä kymmenissä elokuvissa ja voitti GayVN-palkintoja, joista yksi oli vuoden esiintyjän palkinto (2005). Vuonna 2009 Adams ilmoitti virallisesti jättäneensä aikuisviihteen jälleen vajaat pari vuotta aiemmin, vaikka joitain hänen elokuviaan on ilmestynyt vetäytymisen jälkeenkin. Hän on suunnannut kohti uraa sisustuksen parissa.


title: Tag Adams

text: Vuonna 2004 Adams sai kaksi Grabby-palkintoa, ja vuonna 2007 hänellä oli vielä yksi Grabby-ehdokkuus.


Koripallon miesten SM-sarjakausi 1963–1964 oli 24. kausi, jolloin pelattiin miesten koripallon Suomen mestaruudesta. Kauden päätteeksi Helsingin Kisa-Toverit voitti Suomen mestaruuden.HKT:n joukkue: Pertti Laanti, Pertti Risku, Martti Liimo, Kari Liimo, Raimo Vartia, Viktor Kaltala, Teijo Finneman, Kari Nyqvist, Jaakko Manssila, Pekka Sorsa, Pertti Hurme.


title: Somalian bantut

text: Somalian bantut ovat perinteisesti Etelä-Somaliassa asuva banturyhmä. Monet bantut ovat sulautuneet somaleihin. Monet ovat myös Somalian sisällissodan myötä paenneet muualle.


title: Somalian bantut

text: 1800-luvulla kovan kysynnän jälkeen Sansibarin sulttaanikunta alkoi myydä Somaliaan orjia, jotka tuotiin lähinnä Mosambikista ja Malawista. Vuosien 1800–1890 välillä on arvioitu että n. 25 000 – 50 000 orjaa oli myyty Somaliaan. Somalit työstivät bantuorjia plantaaseilla pitkin Shebelle ja Jubba jokia. Heidän esi-isiinsä kuuluvat muun muassa "Makua", "Ngindo", "Nyasa" ja "Yao"-heimot Tansaniassa ja Mosambikissa. Osa heistä pakeni Jubbajoen alueelle. Heidät tunnetaan nimellä "Wagosha", eli "metsän ihmiset". 1800-luvulla Egypti, Iso-Britannia, Italia ja Sansibar tunnustivat Jubbajoen alueen bantut itsenäisenä alueena. Vasta 1900-luvulla Italia lakkautti orjuuden mutta vain nimellisesti, sillä pitkälle 1930-luvulle saakka maasta löytyi orjia omistavia somaleita. Italia on hyödyntänyt bantujen huonoa asemaa ja orjuuden lakkauttamisen jälkeen otti heidät pakkotyöhön omille plantaaseilleen. Myöhemmin monet bantut ovat pyrkineet sulautumaan paikalliseen somalialaiseen klaanijärjestelmään, mutta vain huomataakseen että heitä ei tulla koskaan hyväksymään somaleina.


title: Somalian bantut

text: Nykyisin Somaliassa on arviolta 900 000 – 600 000 bantua, joista tosin vain pieni osa on säilyttänyt alkuperäisen identiteettinsä. Bantut erottuvat selkeästi somaleista ja simiinpistävimmät erot ovat mm. ulkonäkö ja fyysiset erot. Somalian itsenäistymisen jälkeen Somalian hallitus on yrittänyt antaa virheellistä kuvaa Somaliasta etnisesti yhtenäisenä maana. Bantuja syrjitään ja he eivät muun muassa voi mennä naimisiin somalien kanssa. Monet bantut ovat lähteneet pakolaisiksi ja esimerkiksi Yhdysvalloissa oli vuonna 2005 arviolta 13 000 Somalian bantua. Somalian bantuja on pakolaisina myös Tansaniassa, jossa heitä on arviolta 3 000.


title: Møysalen

text: Møysalen on Norjan Hinnøyan saaren korkein vuori. Se sijaitsee Hadselin ja Sortlandin kuntien rajalla. Sen korkeus merenpinnan tasosta on 1 262 metriä.